Қозоғистон Миллий банки раисининг маслаҳатчиси Тулеуов Ўлжас яқинда берган интервьюсида Қозоғистоннинг ЕОИИ таркибига қўшилишдан оладиган манфаати ҳақида гапирар экан, у сўнгги йилларда ахборот маконида Марказий Осиёдаги Ўзбекистон ва Қозоғистон ўртасида етакчилик учун рақобат мавзусида ҳам сўз юритди. Жумладан, қуйидагилар айтилган:\n«Мен Қозоғистоннинг Марказий Осиёдаги минтақавий интеграциясида (Европа Иттифоқи ва, хусусан, Россия билан интеграция масаласида – таҳририят) катта салоҳият кўрмоқдаман. Чунки Ўзбекистонда иқтисодиёт, умуман, сиёсат либераллашуви мавжуд бўлса-да, ҳар йилнинг охирида чиқадиган, Ўзбекистон биринчи рақамли давлатга айлангани, у ерда ҳаммаси зўрлиги ҳақидаги мақолалар, менинг фикримча, катта афсонадир. Мен ҳамкасбларим, ўзбекистонлик дўстларим билан тез-тез мулоқот қиламан, улар аслида бундай эмаслигини таъкидлайди. Албатта, тараққиёт бор, лекин кўрсатилаётганичалик эмас. Ўйлайманки, яқин 10–15 йил ичида Ўзбекистон Қозоғистон шу даврда эришган натижаларига эриша олмайди. Аммо, шунга қарамай, Ўзбекистон энди ЕОИИга кузатувчи сифатида қўшилиши мумкин. Менимча, Қозоғистон бу йўналишда интеграцияни кучайтириши керак».\nСавол туғилади: Ўзбекистон Қозоғистон Республикаси эришган натижаларга эриша олмаслигига бунча ишонч қаердан келди? Шу билан бирга, биринчисидан келиб чиқадиган иккинчи савол: айнан қайси натижалар ва қайси йўналишдагилари? Гапирилдими, дангал айтилиши керак. Бундай гапларни ОАВ ходимлари ёки мутахассислар гуруҳи гапирганда ҳам тушунса бўлар эди, лекин анчайин юқори мансабдор шахс бу ҳақда умумлаштирилган тарзда ва аниқ фактларсиз гапирса, бу бир оз нотўғри эшитилади ва шу билан бирга кўплаб саволлар туғдиради.\nИқтисодий ривожланиш динамикаси ва айрим тармоқларнинг юзаки таққоси ҳам бунинг аксини кўрсатмоқда. Шундай қилиб, сўнгги йилда Ўзбекистонда ЯИМ ўсиш суръатлари Қозоғистонга нисбатан юқори бўлиб келмоқда. МДҲ Статистика қўмитаси маълумотларига кўра, 2019 йилда Ўзбекистом ЯИМи 2010 йилга нисбатан 76 фоизга, Қозоғистон ЯИМи эса 44 фоизга ўсди. 2000 йилдан бери Ўзбекистонда саноат ишлаб чиқариши 2,7 баробар, Қозоғистонда 2,5 баравар ошди. Шу даврда Ўзбекистонда қишлоқ хўжалиги маҳсулотлари ишлаб чиқарилиш ҳажми 2,7 баробар, Қозоғистонда 1,9 баравар ошди.\nБундан ташқари, қишлоқ хўжалиги ҳақида гап кетганда, бир ажойиб фактни келтириб ўтиш керак: СССР давридаги статистик маълумотларга кўра, 1988 йилда Қозоғистон ССРда қишлоқ хўжалиги маҳсулоти ишлаб чиқариш ҳажми Ўзбекистон ССРдан юқори бўлган. 1988 йилда Қозоғистон ССРда қишлоқ хўжалиги маҳсулотлари 1983 йил билан солиштирма нархларда 15,8 миллиард рубль, ЎзССРда эса 10,9 миллиард рублни ташкил этган. 2019 йилда Қозоғистонда қишлоқ хўжалиги маҳсулотлари ҳажми 5 216,5 миллиард тенге (13,5 миллиард доллар), Ўзбекистонда эса 224 265,9 миллиард сўм (25,4 миллиард доллар) бўлган.\nИкки мамлакатдаги сармоявий фаолият энг муҳим ва жуда аниқ кўрсаткичлардан биридир. Асосий капиталга сармоялар 2000 йилдан буён Ўзбекистонда 10,4 баробар, Қозоғистонда 7,6 баравар ошди.\nИнфографика: МДҲ халқаро статистика қўмитаси\nГрафикдан кўриниб турибдики, узоқ вақт давомида Қозоғистон иқтисодиётига сармоя илғор суръатда кириб келган. Бироқ сўнгги йилларда вазият ўзгаришни бошлади. Охирги йилларда Ўзбекистон иқтисодиётини либераллаштириш, нафақат иқтисодиётда, балки давлат ва жамиятнинг бошқа соҳаларида олиб борилаётган ислоҳотлар инвестицияларнинг кескин кўпайишига олиб келди.\nШу билан бир қаторда, икки мамлакат иқтисодиёти хилма-хил тузилганини ҳам ҳисобга олиш зарур. Иқтисодий ривожланишнинг амалдаги моделидаги сезиларли фарқлар икки мамлакат ҳукуматларининг ҳам долзарб, ҳам узоқ муддатли вазифаларни ҳал қилишдаги турлича ёндашувини белгилаб беради. Шунинг учун қўшни давлат ривожланишининг асоссиз прогнозини бериш унчалик ҳам тўғри эмас.\nМасалан, Ўзбекистонда саноат ишлаб чиқариши хилма-хил, Қозоғистонда бир томонга – тоғ-кон саноатига йўналган. Шундай қилиб, Қозоғистонда қазиб олиш саноатининг улуши саноат маҳсулоти умумий ҳажмининг 55,4 фоизини, қайта ишлаш саноатининг улуши 38,5 фоизни ташкил этади. Ўзбекистонда асосий қисм ишлаб чиқариш саноатида – 79 фоиз, тоғ-кон саноатида – 13, 5 фоизга тўғри келади.\nҲатто юқорида келтирилган юзаки таққос ҳам икки мамлакат ривожланиш даражасини категорик таққослашнинг нотўғрилиги ҳақида гапиришга асос бўла олади. Шу ўринда таъкидлаш керакки, гап Қозоғистоннинг иқтисодий ривожланиш натижаларининг аҳамияти камлиги ҳақида эмас, биринчи ўринда, икки мамлакат иқтисодиёти уларнинг таққос рақобатдош устунликлари асосида ривожланиб бораётгани ҳақида кетмоқда. Қозоғистон иқтисодиётининг ривожланиш хусусиятларини углеводородлар, металларнинг катта захиралари, ғаллачиликни ривожлантириш учун қулай шароитлар ва унни майдалаш саноати кабилар ташкил қилган бўлса, бу рўйхат Ўзбекистонда қуйидагича: муҳим кадрлар мавжудлиги, мева-сабзавотчилик, рангли металлургия, енгил саноатни ривожлантириш учун қулай шароит ва бошқалар.\nАмалдаги сиёсатнинг қиёсий устунликларидан қанчалик самарали фойдаланилаётгани ва ривожлангани ҳақида гапирадиган бўлсак, унда Қозоғистонни ҳам мавжуд давлат ва хўжалик юритишнинг институционал тизими Ўзбекистонга қараганда самаралироқ, деб айта олмаймиз, Ўзбекистонни ҳам ресурслардан самаралироқ фойдаланмоқда, деб айта олмаймиз. Шуни таъкидлаш керакки, мустақилликни қўлга киритгандан сўнг давлат бошқарувининг самарали моделини яратиш жараёнлари Қозоғистонда, шунингдек, Ўзбекистонда ҳам турли даражадаги муваффақиятлар билан давом этмоқда ва бугунги кунда ҳам Қозоғистоннинг ушбу соҳадаги ҳар қандай самарали ютуқлари ҳақида гапиришга ҳожат йўқ. Буни Қозоғистон Республикаси Президенти Қосим Жўмарт Тўқаевнинг жорий йил 1 сентябрдаги мурожаатномаси тасдиқлайди. Унинг доирасида давлат секторида ислоҳотлар эълон қилинди. Ўзбекистонда 2017 йилда бутун институционал тизимни кенг миқёсда ислоҳ қилиш бошланди, бу бугун ҳам давом этмоқда, у давлат ҳамда жамият бошқарувининг самарали механизмлари топилмагунча давом этади.\nЎзбекистонда давлат бошқаруви тизими мамлакат раҳбариятининг сиёсий йўналиши ва аҳоли ҳамда иқтисодиёт эҳтиёжлари асосида ўзгаришни давом эттирмоқда. Сўнгги йилларда мамлакатни ҳаётнинг барча соҳаларини қисқа ва узоқ муддатли ривожлантириш учун 100 дан ортиқ ҳужжат қабул қилинди. Масалан, ўтган йилнинг ноябрь ойида қишлоқ хўжалигини 2030 йилгача ривожлантириш стратегияси қабул қилинди. Таққослаш учун, Қозоғистон ҳозирги кунда агросаноат мажмуасини ривожлантириш бўйича беш йиллик миллий лойиҳани ишлаб чиқмоқда, унинг доирасида Ўзбекистонда тасдиқланган кўрсаткичларга ўхшаш кўрсаткичлар белгиланади.\nЮқоридагилардан келиб чиққан ҳолда шуни таъкидлашни истардимки, юқори давлат лавозимини эгаллаган кишининг жиддий таҳлилларсиз, «ҳамкасблар билан мулоқот»га асосланган хулосаларини асосли, деб айтиб бўлмайди.\nБаъзи йўналишларда Қозоғистон муайян чораларни кўради, кейинчалик у Ўзбекистонда амалга оширилади, баъзи йўналишларда эса Ўзбекистон Қозоғистонга қараганда тартибга солишнинг айрим воситалари ва механизмларини эртароқ жорий этади. Лекин шуни англаш керакки, муайян чоралар мамлакатлар ўртасида сиёсий ёки иқтисодий рақобат учун эмас, аҳоли фаровонлигини оширишга ва инсон капиталини ривожлантиришга қаратилган. Шу нуқтаи назардан рақобат эмас, балки ҳамкорлик, саъй-ҳаракатларнинг синергиясини келтириб чиқарадиган ва иккала томон учун самарани кўпайтирадиган ҳамкорлик шаклларини излаш муҳимроқдир. Икки қардош халқнинг фойдаси учун ўзаро манфаатли ҳамкорлик нуқталарини излаш икки қўшни давлатларнинг ривожланиш динамикасини ўлчашдан кўра анча конструктив, самарали ва фойдалироқдир.\nРақобат эмас, ҳамкорлик\nЎлжас Тулеуов интервьюда шу ҳақда ҳам гапирди:\n«Мен Қозоғистоннинг Марказий Осиёдаги минтақавий интеграциясида катта салоҳиятни кўрмоқдаман (Европа Иттифоқи ва, хусусан, Россия билан интеграция тўғрисида – таҳририят). Менимча, Қозоғистон бу йўналишда интеграцияни кучайтириши керак».\nЮқорида таъкидлаб ўтилганидек, мавжуд иқтисодий манбалардаги фарқлар туфайли Ўзбекистон ва Қозоғистон иқтисодиёти рақобатдош бўлишдан кўра бир-бирини тўлдиради. Охирги йилларда, асосан, Ўзбекистоннинг Марказий Осиё давлатларига нисбатан ташқи сиёсатидаги ўзгаришлар туфайли бу ҳақиқат тобора равшанлашиб бормоқда. 2017–2019 йиллар мобайнида мамлакатлар ўртасидаги товар айирбошлаш ҳажми сезиларли даражада ошди. 2016 йилда Ўзбекистон ва Қозоғистон ўртасидаги ташқи савдо айланмаси ҳажми 1,9 миллиард долларни ташкил этган бўлса, 2019 йилда у 77 фоизга ўсиб, 3,4 миллиард долларга етди; 2016 йилда Қозоғистон билан савдо улуши Ўзбекистон ташқи савдо ҳажмида 7,8 фоизни, 2019 йилда эса 8 фоизни ташкил этди.\nҚозоғистон Миллий статистика бюроси маълумотига кўра, республиканинг Марказий Осиё мамлакатлари билан товар айирбошлаши 2016 йилда 3,1 миллиард долларни ташкил этган бўлса, 2019 йилда бу кўрсаткич 5,3 миллиард долларга етди ва 72 фоизга ўсди. Энг катта ўсиш Қирғизистон ва Ўзбекистон билан савдо-сотиқда қайд этилди. Қозоғистон экспортининг умумий ҳажмида 2019 йилда Ўзбекистонга экспорт улуши 3,4 фоизни ташкил этди (2016 йилда 2,5 фоиз эди); бу улуш импортда 2019 йилда 3,6 фоизга етди (2016 йилда 2,3 фоиз эди).\n2019 йилда сармоявий ҳамкорликда Қозоғистондан Ўзбекистонга инвестицияларнинг сезиларли даражада ўсиши кузатилмоқда (2017 йилга нисбатан 23 баравар кўп). Ушбу инвестицияларнинг диверсификацияси ҳам қайд этилди. Бу кўрсаткичлар нисбатан қисқа вақт ичида эришилган натижаларни намойиш этади. Сўнгги йилларда сармоявий ҳамкорлик ва кооперация соҳасида икки иқтисодиётнинг рақобатдош устунликларини бирлаштиришда сифат ўзгариши юз берди. Бундай ҳамкорликнинг ёрқин мисоллари мавжуд. Масалан, ўзбек автомобиллари Қозоғистон ҳудудида йиғилади, Ўзбекистонда Қозоғистон банкининг филиали, KazakhExport ваколатхонаси очилди, товарларнинг чегарада ҳаракатланиши осонлаштирилди ва бошқа қулайликлар яратилди.\nБироқ иқтисодий ҳамкорликни ривожлантириш салоҳияти жуда катта бўлиб қолмоқда ва томонлар уни амалга оширишга интилмоқда. Ҳозирда Ўзбекистон ва Қозоғистон ўртасидаги ҳамкорликни кенгайтириш ва чуқурлаштириш бўйича амалий тадбирлар режаси реализация қилинмоқда. Сайёҳлик ва транспорт соҳасидаги ҳамкорлик масалалари ишлаб чиқилмоқда, хусусан, Silk Visa ягона визасини жорий этиш, Туркистон ва Чимкентни Ўзбекистоннинг тарихий шаҳарлари билан боғловчи тезюрар темирйўл ишга туширилиши кўриб чиқилмоқда. Ўзбекистон ва Қозоғистоннинг энг истиқболли қўшма лойиҳаларидан бири «Марказий Осиё» халқаро савдо-иқтисодий ҳамкорлик марказини очишдир. Унинг доирасида товар айрибошлаш ҳажми 5 миллиард долларга етиши кутилмоқда. Бу кўрсаткичга бу йил эришилишига коронавирус пандемияси тўсқинлик қилди. Келажакда мамлакатлар ўзаро савдо ҳажмини 10 миллиард долларга етказишни режалаштирмоқда.\nХулоса ўрнида Ўзбекистон ва Қозоғистон ҳукуматлари охирги йиллардаги икки томонлама муносабатларнинг динамикасига қараб, ўзаро манфаатли ҳамкорликка йўналтирилган сиёсатнинг асосий оқимида конструктив мулоқот орқали ҳар қандай қарама-қаршиликларни ёки келишмовчиликларни олиб ташлаб, рақобат борасида ахборот маконидаги иштиёқларга эътибор бермасликларини таъкидлаб ўтмоқчиман. Ахир ҳамкорликка эътибор ҳар икки мамлакатнинг ривожланишини тезлаштиришга ёрдам беради.\nОзор 1 декабр 2020 03:36\nХакикатга тик бокишни урганайлик азиз ВАТАНДОШЛАР\nКимсан. 30 ноябр 2020 07:07\nХафа булмангизлар бу ахмок узбек амадори козок амалдоридан яхши яшайди демокчи бу хакикат юкоридаги ракамлар ЭРТАК БИЗ БИР УМР ЭРТАК ЭШИТАМИЗ\nSanjar 30 ноябр 2020 00:52\nээ,Қозоғистон биздан илгарилаб кетгани факт ку. Интрига деган гап но тўғри... Биз улар билан рақобат қила олмаймиз...\nУзбек 29 ноябр 2020 07:40\nОддил олимжонов эртагизди уйда болларизга айтинг бориб хопми.7йилдан бери козокда ишлиман биламиз хаммасини.э ахмок\nхафиз 29 ноябр 2020 01:24\nКизик нима учун факат мактанамиз .Нега келажакни уйламаймиз.Оддий халк кийналиб кетдику\nИкром 28 ноябр 2020 19:36\nЮқоридаги статистика тўғри бўлса оддий ҳалқни яшаш тарзи нега оғир. Газ, свет, йўл деган муоммалар бор.\nкимсан 28 ноябр 2020 17:22\nУзбекистон казакистонга мардикор юборади шундан малум хаммаси\nУзбекистан. 28 ноябр 2020 15:08\nдехкон 28 ноябр 2020 15:03\nстатистикани ракамни еб булмайди нон бер халкка тенг ярмини корни оддий нонгада туймаяпти шу кунда.\nУринюой 28 ноябр 2020 13:05\n35млн ахоли---ЯИМ 57 ,9 млярд Узбекистон да\n20млн ахоли---- ЯИМ 180 млярд Козок истонда\nРеалист 28 ноябр 2020 11:34\nЯлпи ички махсулотни (яъни ВВП) солиштирса натижа билинади.\n2019-йил учун ВВП.\nЎзбекистон-57,9 млрд доллар,\nҚозоғистон-180 млрд доллар.\nПропессоримиз ҳам 5600 типидан экан,«атом-бомба-ку»\nАгар юқоридаги рақамларни аҳоли жон бошига бўлинса,\nаҳоли жон бошига ВВП келиб чиқади,шунда билинади ааанча\nАгар шу одам пропессор бўлса,мен рим папасиман.\nАлишер 28 ноябр 2020 09:38\nКозогистон МБ раисининг маслахатчиси\n1. Йил охирига келиб Иктисодда Узб биринчи ракамли давлатга айланганлиги шубха остига , яьни Узб нинг статистикаси елгон, чизилган демокчи\n2. Макола автори холислик билан езганлигини таькидласада Узб нинг Коз дан устинлигини куп жиатдан Масалан к/ х лигида\n3. Менинг фикримча оддий халк учун статистикадаги чиройли ракамлар керак эмас\nХалкнинг тарозиси - узбек халки козокларга купрок мардикорлик килаяптими еки аксими?\nКозоклар купрлк мардикорлик килаетган булса албатта Казогистон иктисоди кучсиз.\nМБ раиси нотугри фикр берган булади интервьюсиди.\nOtabek 28 ноябр 2020 09:10\nKim qaysi joyda tirikchilik qilayotganidan iqsodiyotga baxo bersa bo'laveradi\nanonim 28 ноябр 2020 08:57\nОддий халкчи? Качон .....? деган саволлар хам жуда куп\nНосиржон. 27 ноябр 2020 23:59\nЧангип кетди чангди ичида нима борлигини узларидан бошка хеч ким билмайди. Биз Оми одамлармиз хеч нарсанитушинмаймиз. Хакикатни кузига тик кара кайси Козокистонлик келиб мардикорлик киляпт .ЕКИ Козкистондан келиб кулликда ишлаб йотди. Сизни сифир ларингиз ортида одамлар борлигини сезмайсизлар.Ёлгон статистикага ишониб Биз яхши яшаяпмиз демокчимисиз ХАЛК чи яхши яшаяптими хурматли мухтарам олиму улома.Бу эртакчилар эртагингизни вазирлага депутатларга айтаверинг одамлар эртакларга ишонмай куйишган.\nЗафар 27 ноябр 2020 23:43\nНИМА бугандаям козогистонли Олжас тогри дангал гапни этган\nЎзбекистон янгиликлари » Жамият » Асоссиз гумонни асосли қиёс синовидан ўтказамиз. Ўзбекистондаги ўсишни шубҳа остига олган Ўлжас Тулеуовга жавоб


Самарқандда эркак фарзандини кўрсатмагани учун собиқ хотинини ўроқ билан шавқатсизларча ўлдирди — Sof.uz\n20.04 08:51 1295 Жамият\nСамарқанд вилоятида собиқ эр-хотиннинг жанжали аёлнинг ўлими билан якунланди. Бу ҳақда вилоят прокуратураси хабар берди.\nАниқланишича, кеча, 19 апрель куни Пастдарғом туманида яшовчи А.Б. маст ҳолатда собиқ турмуш ўртоғи Ш.Р.нинг Самарқанд тумани, “Қайнама” МФЙдаги уйга фарзандини кўришга келади. Қайнонаси А.Г. уни фарзанди билан учрашишга қаршилик қилганлиги оқибатида ўртада ўзаро жанжал юзага келади. Жанжал давомида А.Б. ўзи билан олиб келган ўроқ билан аёлнинг кўкрак ва бел соҳаларига қасддан уриб, ҳаёти учун хавфли бўлган тан жароҳати етказганлиги оқибатида, у ҳодиса жойида вафот этган.\nҲозирда, жиноят иши бўйича Самарқанд туман прокуратураси томонидан дастлабки тергов ҳаракатлари олиб борилмоқда. Жиноят иши тергови вилоят прокуратураси томонидан назоратга олинган.


ПРЕСС-ТУР ЎЗ ИШИНИ ЯКУНЛАДИ\nБугун, 24 октябрь куни, Бухоро шаҳрида “Бўлғуси келин-куёвлар инновацион мактаби”да бир кун” мавзуидаги пресс-тур куннинг иккинчи қисмида ҳам қизиқарли давом этди. Мухбирлар “Бўлғуси келин-куёвлар инновацион мактаби”ни битириб турмуш қурган жуфтликлардан интервьюлар олдилар ва дарс жараёнлари билан яқиндан танишдилар.\nҚайд этиш лозимки, Бухоро вилоятидаги оилалар сони – 503.155 тани ташкил этади, шулардан 176.586 таси ёш оила ҳисобланади. Намунали оилалар сони – 340701та, ибратли оилалар16200 тани ташкил этади.\n“Оила” илмий-амалий тадқиқот марказининг Бухоро вилоят бошқармаси томонидан ўтган тўққиз ой давомида “Фаровон оиланинг бунёдкори бўлайлик!” шиори остида умумтаълим мактабларида, касб-ҳунар коллежларида, корхона ва маҳаллаларда жами 614 та тарғибот тадбирларини ташкил этилди.\nБухоро шаҳрида 1000 киши киши қатнашган “Биз соғлом оиламиз” шиори остида юир ҳафталик марафон ташкил этилди.\nҚайд этиш лозимки, Ўзбекистон Республикаси Вазирлар Маҳкамаси ҳузуридаги “Оила» маркази оила институтини мустаҳкамлаш ва ривожлантириш, жамиятда замонавий намунали оила мезонларини жорий этиш соҳасида ягона давлат сиёсатини амалга оширишга қаратилган фундаментал, амалий ва инновацион тадқиқотларни ташкил этиш ва ўтказиш соҳасида республиканинг етакчи илмий-тадқиқот эксперт муассасаси ҳисобланади. “Бўлғуси келин-куёвлар инновацион мактаб”лари “Оила” маркази томонидан замонавий оилани ривожлантириш, ёшларни оилавий ҳаётга тайёрлаш ва оилавий ажрашишларнинг олдини олиш масалалари бўйича фундаментал, амалий ва инновацион тадқиқот натижалари асосида ташкил этилган. Тадқиқот натижаларининг амалиётга жорий этилиши ижобий натижалар бермоқда.\nПресс-тур якунида журналистлар учун қадимий Бухоронинг қадимий ва машҳур қадамжоларига зиёрат ташкил этилди ва бу муқаддас заминда айниқса, сўнгги уч йилда рўй бераётган ижобий ўзгаришлар, яратувчанлик намуналари меҳмонларда олам-олам таассурот ўйғотди. Бундай буюк тарихга эга бўлган муқаддас замин ёшлари ҳам албатта шу юртга мос ҳолда бахтиёр оила барпо этишларига шубҳа йўқ.\nБухоро вилояти бўлғуси келин-куёвларига фақат ва фақат бахтли ва мустаҳкам оилани барпо этишингизда тилакдошмиз !\nШу билан “Оила” илмий-амалий тадқиқот маркази томонидан 2019 йилнинг 23-24 октябрь кунлари Навоий ва Бухоро шаҳарларидаги “Бўлғуси келин-куёвлар инновацион мактаб”ларига уюштирилган пресс-тур ўз ниҳоясига етди.


15:50 / 03.09.2017\n«Эвертон» ҳужумчиси Уэйн Руни автомобилини маст ҳолда бошқаргани учун клуб томонидан жаримага тортилади. Бу ҳақда The Mirror нашри хабар тарқатди.\nМанба берган хабарга кўра, ливерпулликлар бош мураббийи Роналд Куман унинг ҳаракатларидан норози бўлган ва уни жамоа машғулотларидан четлатиб, икки ҳафталик маошидан маҳрум қилишни режалаштирмоқда. Бу тахминан 300 минг фунт стерлинг миқдоридаги маблағ бўлади.\nШунингдек, Руни «Эвертон»нинг «Тоттенҳэм»га қарши учрашувини ҳам ўтказиб юбориши кутилмоқда. Қизиқ томони, Куман Руни билан шартнома имзолашдан олдин ҳам унинг хулқидаги камчиликлардан безовта бўлганини билдирганди.\nЭвертон Уэйн Руни Роналд Куман\nЛиверпуль дербиси. Англия Кубогининг учинчи босқичига қуръа ташланди


Шомаҳмудовлар оиласига бағишланган ҳайкал ўз жойига қайтарилади – Газета.uz\nШомаҳмудовлар оиласига бағишланган ҳайкал ўз жойига қайтарилади\nУруш йилларида 15 нафар болани ўз қанотига олган Шомаҳмудовлар оиласига бағишланган ҳайкал собиқ Халқлар дўстлиги саройи олдидаги майдонга қайтарилади.\n24 апрель 2018, 15:41 Жамият\nИккинчи Жаҳон уруши йилларида турли миллатларга мансуб бўлган 15 нафар болани ўз қанотига олган Шоаҳмат ва Баҳри Шомаҳмудовлар оиласи жамланган ҳайкал «Истиқлол» санъат саройи (собиқ Халқлар дўстлиги саройи) майдонига қайтарилади. Бу ҳақда Тошкент шаҳар ҳокимлиги ахборот хизмати хабар берди.\n23 апрель куни майдонда реконструкция ишлари бошлаб юборилди. Тез кунларда Шомаҳмудовлар оиласига бағишланган ҳайкал ўзининг дастлабки жойида қад кўтаради.\n«Халқлар дўстлиги сиймоси ҳисобланган ушбу ҳайкал Тошкент шаҳрининг кўркига-кўрк қўшиб янада чиройини очади. Пойтахтимизда истиқомат қилаётган турли миллат вакилларини бирдамликка, дўстликка ва бир оила бўлиб яшашга дават қилади», — дейилади ҳокимлик хабарида.\nШомаҳмудовлар оиласи ҳақида Раҳмат Файзиевнинг «Его величество Человек» романи асосида кинорежиссёр Шуҳрат Аббосовнинг «Сен етим эмассан» киноси тасвирга олинган ва бу фильм турли халқлар орасида севиб томоша қилинади. Асраб олинган болалар орасида рус, беларус, молдаван, яҳудий, латиш, татар, қозоқ миллатларига мансуб болалар бўлган.\nҲайкал Халқлар дўстлиги саройи олдида 1982 йилда ўрнатилган эди. 2008 йилда у Тошкент чеккасига кўчирилган эди. Ўтган йилнинг 9 май куни эса ҳайкал Дўстлик боғи (собиқ Бобур боғи)да очилган эди.


Ҳаёт ва ўлим манзараси: Ҳалабнинг озод мавзеларидан махсус репортаж\n12:21 / 08.12.2016\nRT мухбири Лиззи Филан тасвирга олиш гуруҳи билан бирга Суриядаги Ҳалаб шаҳрининг ИШИД террорчиларидан озод бўлган мавзеларида бўлди. Ўтган кечада Сурия армиясининг ҳарбий хизматчилари Эски Ҳалаб ҳудудини озод этишди.\nМаълум қилинишича, 7 декабрь куни Сурия армияси Эски шаҳарнинг яна учта мавзесини террорчилардан озод этган. Улардан бирида RT мухбири Лиззи Филан бўлди.\n«Сурия армиясининг Ҳалабни озод этиш операцияси давом этмоқда. Бу тунда бир нечта мавзе озод қилинган. Биз у ерга борган илк тасвирга олиш гуруҳи бўлдик», — деган у.\nЖурналистнинг сўзларига кўра, сурияликларнинг юзлаб оиласи ўз қариндошларини кўриш мақсадида шаҳарнинг озод бўлган қисмига қайтиб келишган.\nМаълум қилишларича, айрим маҳаллий аҳоли вакиллари бир-бирларини кўрмаганликларига тўрт йилдан ошган. Террорчилар томонидан эгаллаб турилган ва сўнгра ташлаб кетилган бинолардан бирида катта миқдорда қурол-яроғ ва портловчи мосламалар топилган.\nИсроил АҚШ илтимоси билан Суриядаги юзлаб «Оқ каскалилар»ни эвакуация қилди\n13:10 / 22.07.2018\nАҚШ коалицияси Сурия шарқида тинч аҳолига зарбалар берди\n08:30 / 22.07.2018


ИнтерФУТБОЛ :: «Про-лига» ёхуд иккинчи даражадаги лигамизни ривожлантириш учун нималар қилиш керак?\nБиринчидан, ҳар икки дивизионга янги, жарангдор номлар танланди - тегишлича Суперлига ва Про-лига. Элита ҳақида кўп гапирилди, гапирилмоқда.\nЛекин миллий чемпионатимиз тизимида иккинчи даражада турувчи лигани ҳам зинҳор унутмаслигимиз керак.\nХўш, Про-лига шунчаки, «собиқ биринчи лига» бўлиб қолишини истамасак, қандай чора-тадбирларни амалга оширишимиз лозим?\nТушунарлики, ўзгариш фақат ном билан боғлиқ бўлса, лигада ҳеч қандай силжиш кузатилмаслиги эҳтимоли катта. Яхши биласиз, вақтида миллий чемпионатни назорат қилувчи ташкилот тузилганди - Профессионал футбол лигаси номи остида. Ҳа, ПФЛ ҳозир ҳам мавжуд. Аммо унинг шу вақтга қадар чин профессионалларча фаолият юритганини кўрмадик.\nХуллас, ном алмашгани билан ишга ёндашув ўзгармаса, наф чиқишидан умид қилиш қийин. Хўш, ҳозирги ўзгаришлар ҳақида ижобий фикр билдириш мумкинми? Тўғри, ҳозирдан бу саволга жавоб беришнинг имкони йўқ. Ҳа, турли янгиликлар аллақачон бошланди. Энди ҳаммаси фақат бир нарсага боғлиқ - янгиликлар ғояси қоғозда қолиб кетмаслигига.\nКеласи мавсум Суперлигада 12та жамоа иштирок этиши маълум. Про-лига эса 18та клубни ўз ичига олиши белгилаб қўйилган. Ҳозир суҳбатимиз айни шу лига ҳақида.\nЗеро, саволлар етарли. Биринчи савол: Про-лига-2018 қандай ўтади? «Биринчи» ўрнига «Про» ибораси танлангани амалда савия кўтарилишини таъминлайдими? Тушунарлики, бунинг учун жиддий ишларни амалга ошириш талаб этилади.\nОлдимизда турган саволларга жавоб беришдан олдин аввалги мусобақа ҳақида бироз фикр билдириш лозим. Ҳар қанча оғир бўлса ҳамки, очиқ тан олиш керак - биринчи лига турнири ўзининг бутун тарихида мудом эътибордан четда қолди. Мисол учун, лига ўйинлари трансляция қилинмади, ОАВда мусобақа номигагина ёритилди, баъзан ёритилмади...\nШунингдек, биринчи лигадаги долзарб масалаларни қамраб олган интервьюларни ҳам ўқимадик, ҳисоб. Ваҳоланки, лигага нисбатан қизиқиш даражаси пастлигини айтишга асос йўқ. Чунончи, халқимиз футбол шайдоси ва биринчи лига айниқса, вилоятлар ва чекка туманларда жонли футбол томоша қилиш манбаи саналади.\nФақат муаммо шундаки, бундай имконият ҳар доим ҳам юзага келавермайди. Сабаблар эса жуда кўп: ташкилотчиликка боғлиқ нуқсонлар, реклама ва ташвиқотнинг йўқлиги, ўйинларни ноқулай вақтга белгиланиши ва ҳоказо... Шуларнинг ҳаммаси бир бўлиб, жойларда стадионлар нисбатан тўлишига имкон бермаган.\nТўғри, баъзи клублар истисно, албатта. Аслида эса биринчи лига ўйинлари мухлис жалб этишда элита учрашувларидан ҳам қолишмаслиги керак. Ахир бу турнирда туман ва чекка шаҳарлар шарафини ҳимоя қиладиган жамоалар бор. Биламизки, туманларда футболга қизиқиш бошқача, яъни анча кучли.\nЗеро, жамоада кимнингдир дўсти тўп суради, бошқа бировнинг қариндоши. Хуллас, кўпчилик таркибдаги йигитларга жуда яқин. Шундай экан, ҳамма ўз таниши ўйинини бевосита стадионда томоша қилишни хоҳлайди. Дейлик, ҳамқишлоғи майдонда жавлон урса, ким бунга бефарқ қарайди? Барчаси бошимиздан ўтган, биламиз.\nЭнди ўз-ўзидан табиий савол туғилади: мухлисларга шундай яқин чемпионатга қизиқиш даражаси паст бўлиши мумкинми? Афсуски, бизда йиллар давомида биринчи лигага талаб меъёрида эътибор қаратилмагани оқибатида қизиқиш аста-секин сўниб борди.\nЭнди бундай номли турнирнинг ўзи йўқ. Янги мавсумдан эътиборан Про-лига ўйинларини томоша қиламиз. Хўш, лига ўйинларига қизиқишни ошириш учун нималарга урғу бериш керак?\nБиринчи лиганинг энг катта камчилиги ўйинларнинг ёритилмаслиги эди. Эҳтимол, «етарлича ёритилмасди» дейиш тўғрироқ бўлар, аммо бутун бошли мамлакат даражасида ўтказиладиган иккинчи рақамли мусобақага қайсидир спорт газетасининг биттагина саҳифаси ҳам ажратилмаслиги асл ҳолатни билдириб қўяди, барибир.\nҲар ҳолда, биринчи лига ўйинлари телевидениеда олиб кўрсатилмасди, учрашувлардан кейин мураббийлар фикри берилмасди. Демакки, ОАВ ҳам турнирга паст назар билан қараган. Энди Про-лига бошқача савияга чиқишини истасак, аввало, айни шу камчиликка барҳам беришимиз лозим.\nМисол учун, Про-лиганинг ҳар туридан ўрин олган лоақал битта ўйин трансляция қилинсин, ҳафта давомидаги учрашувларга бағишланган алоҳида кўрсатув тайёрлансин ва газеталарда ҳам кўпроқ жой ажратилсин. Шундагина мухлисларнинг қизиқишлари нисбатан ошади.\nҲа, ҳаммаси айтишга осон, амалда эса анча мураккаб. Масалан, «Спорт» телеканалида олий лига баҳсларини ёритишга мўлжалланган «ФИФА» дастури бор. Унда ҳар бир турдан сўнг етарли маълумотлар тақдим этилади.\nАммо қуйи лига ҳақида айтарли маълумот берилмасди. Трансляция ҳақида-ку гапириш ҳам ортиқча. Хуллас, Про-лига даражаси собиқ биринчи лиганикидек қолишини истамасак, айнан шу масалани ҳал қилишга киришишимиз зарур.\nПрофессионал футбол лигаси ташкил этилганидан сўнг олий лигада иштирок этадиган ҳар бир клуб олдига матбуот хизматини йўлга қўйиш вазифаси қўйилди. Муҳими, бу талаб имкон даражасида бажарилди ҳам. Ҳа, қайсидир жамоада шунчаки, «Борми? Бор!» қабилида ташкил этилган бўлса, айримларида матбуот хизмати профессионал тарзда фаолият юритмоқда.\nХуллас, бирор клуб матбуот котибисиз қолгани йўқ. Ҳаттоки, ярим профессионал даражада фаолият юритган ва якунда чемпионатдан четлаштирилган «Обод» ҳам матбуот хизматига эга эди. Аммо биринчи лигада бу масалага панжа ортидан қаралди.\nТўғри, айрим клубларда матбуот хизмати йўқ эмас, хусусан, олий лигадан тушган ва яна юқорига қайтган жамоаларда бир йил муддат матбуот котиби штати сақлаб қолинди. Дейлик, «Динамо», «Сўғдиёна», «Андижон» ва «Шўртан» клублари биринчи лигада ўйнаганида, уларда матбуот хизмати ишлаб турди.\nЭнди Про-лига вакиллари олдига ҳам матбуот хизмати ташкил этишни мажбурий шарт сифатида қўйиш вақти келди. Ҳар ҳолда, умумий савияни биринчи лигадагига нисбатан кўтариш учун иштирокчиларга қўйиладиган талабларни жиддийлаштириш шарт.\nФутбол - мухлислар учун. Бу тинмай такрорланадиган гап. Аммо замонавий футбол майдондаги 90 дақиқалик ўйингина эмас. Мухлислар етарли маълумот олишмас экан, замонавийлик ҳақида гапириш ўринсиз...\nҲа, футбол мухлислар билан гўзал ва ҳозир биз учун айни шу масала оғриқлидир. Ахир 35 минг мухлисга мўлжалланган стадионда 1000-1500 киши ўтириши ачинарли ҳол эмасми? Табиийки, бунинг ҳам ўзига хос сабаблари бор ва ташкилотчиликдаги қусурлар асосийларидан биридир. Бу муаммо йиллар давомида нафақат биринчи, балки олий лига учун ҳам долзарблигича қолди.\nШундай бўлгач, қуйидаги фикрлар Про-лига баробарида Суперлигага ҳам тааллуқли. Тақвимдаги ўзгаришлар, ўйинлар вақтининг ноқулайлиги, мухлислар учун етарли шароит яратилмагани ҳақида жуда кўп гапирилган. Профессионал тарзда иш юритишни хоҳлайдиган ташкилот учун майда-чуйда жиҳатлар бўлмаслиги лозим.\nЯъни ҳаммасига бирдек эътибор қаратиш шарт. Бизда айни шу нарса йўқ. Битта мисолимиз қўполроқ чиқса, узр. Бизда барча стадионларда ҳам зарурий шароитларга эга умумий ҳожатхоналар мавжуд эмас. Боз устига, аксариятида пуллик хизмат йўлга қўйилган.\nҚайси жамоа аренасида мухлислар учун ҳожатхоналар кўпроқ қурилган ва барча шароитлар муҳайё этилган ва энг муҳими, улар пуллик бўлмаса, у профессионалликнинг оддий бир бандига мувофиқ иш ташкил қилган ҳисобланади. Мухлисларни стадионга чорлаш учун машҳур хонандаларни чақириб, концерт бериш ёки ютуқли лотерея ўйинлари ўтказиш шарт эмас.\nШунчаки, шароитларни биноий ҳолга келтириб, сифатли футбол таъминланса, бас. Хусусан, тақвим қурмағурни ҳар нуқтада ўзгартиравермайлик, ўйинларни мухлислар учун қулай вақтга белгилайлик.\nШунга қўшимча тарзда жамоалар чиройли ўйин кўрсатса, стадионларимизга ташриф масаласида ўсиш кузатилади, албатта. Бошқача ифода этсак, клуб ўз мухлисларини ҳурмат қилса, улар суюклиларини асло ёлғизлатиб қўйишмайди. Жамоа биринчи лигада ўйнаган тақдирда ҳам.\nЎтган мавсум олий лигада «Навбаҳор» мисолида қизиқ ҳолат вужудга келди. Профессионал футбол лигаси тақвимига биноан, клубнинг қайсидир ўйини етакчилар ўртасидаги принципиал баҳс вақтига тўғри бўлиб қолди. «Спорт» телеканали ҳар икки учрашувни жонли трансляция қилишни режалаштирганди, бироқ бунинг учун ўйинлардан бири вақтини ўзгартириш лозим эди.\nШунда телеканал раҳбарияти «Навбаҳор»га мурожаат қилиб, учрашувни бор-йўғи ярим соат илгари бошлашни сўраган. Аммо клуб илтимосни қабул қилолмади. Чунки Намангандаги ўйин учун 17 минг дона чипта сотилган бўлиб, ўйиннинг эртароқ бошланиши мухлисларга ноқулайлик туғдирарди.\nШу сабаб, жамоа раҳбарлари ўйин вақтини ўзгартиришмади. Демоқчимизки, «Навбаҳор» бежиз мавсум бўйича энг кўп мухлис йиққан жамоалар қаторига киргани йўқ.\nҚачонки, ҳамма ишга худди шундай ёндашиб, мухлислар манфаатини иккинчи даражага суриб қўймаса, стадионларимиз эртами-кеч, худди олдингидек, тўлиб-тошади, албатта. Тўғри, бунинг учун ўйинлар шиддатини ҳам кескин ошириш лозим.\nЎзбек футболидаги муаммолардан яна бири - ўйин суръати ҳар доим ҳам юқори бўлавермаслиги. Гарчи охирги йилларда принципиал баҳслар сони нисбатан ортган бўлса ҳамки, ҳали қилинадиган ишлар жуда кўп. Биринчи ўринда, келишилган ўйинларга қарши курашга янада жиддийроқ эътибор қаратиш шарт.\nЯқинда биринчи лига клубларидан бирининг мураббийи билан суҳбатлашдик. Унинг айтишича, қуйи лигамизда келишилган ўйинлар балоси кенг тарқалган экан. Шахсан ўзи асосий таркибнинг 2-3 нафар етакчи футболчиси рақиб билан тил бириктириб, ўйинни «бериб юборгани»ни билишини таъкидлади.\nЯъни айтайлик, «Х» жамоа ўйинни осонгина ютиш илинжид «U»нинг асосий футболчилари билан келишишга уринади баъзи ҳолларда. Бунда аввало, етакчи ҳужумчи ва ҳимоячиларга мулозамат кўрсатилади. Ҳар ҳолда, ҳужумчи ўта қулай вазиятга чиқиб ҳам, «гол уролмаслиги», ҳимоячи эса хавф туғдириши тайин рақиб вакилини тўхтатиб қолишни «истамаслиги» мумкин.\nАфсуски, бундай ҳолатлар футболимизда йўқ эмас. Биласиз, охирги 3 йил давомида ЎФФ таркибида «Келишилган ўйинларга қарши кураш» қўмитаси иш олиб борди. Гарчи бу қўмита бирор ўйин келишилган ҳолда ўтганини аниқламаган бўлсада, тан олайлик, умумий ҳолат ҳарқалай, бироз яхшиланди.\nАммо шуниси борки, қўмита ўз фаолиятида биринчи лигага унча эътибор қаратмади. Ҳозир ЎФФ томонидан унинг иши қайта ташкил қилинмоқда. Магарки, футболимиз ривожини истасак, янги қўмита Суперлига ва Про-лигага бирдек қараши шарт...


Бизникилар ҳам чакки эмас\nШимкентда бадиий гимнастикадан Алия Юсупова соврини учун VII халқаро турнир маррасига етди. Бу йил нуфузли мусобақада 8 мамлакатдан гимнастикачилар қатнашиб, ғалаба шоҳсупасига қозоғистонлик ҳамда россиялик спортчилар кўтарилишди.\nФинал беллашувларида жаҳоннинг турли жойларидан йиғилган энг таниқли спортчилар куч синашди.\n– Бугунги мусобақада ёшлар, ўсмирлар орасида чемпионлар аниқланди, – деди вилоят бадиий гимнастика федерацияси раиси Муслим Шоназаров. – Ўсмирлар орасида шимкентлик қизимиз Эльжана Таниева ғолиб деб топилди. Ёшлар орасида россиялик Дария Приданникова зўр маҳорат кўрсатиб, юқори ўринни эгаллади.\nКўпкураш натижаси бўйича россиялик Юлия Бравиковага тенг келадигани топилмади. У ўз ёшидги жаҳоннинг машҳур гимнастикачиларини ҳам лол қолдирди. Шундай қилиб, Юсупова турнирида у пешқадам бўлди. Кумуш медаль Қозоғистоннинг шаънини ҳимоя қилган Алиянинг шогирди Сабина Аширбаевага буюрди. Бронза медаль эса Қозоғистон Республикасининг бир неча карра чемпиони Алина Адилхановага насиб этди.\nЭндиликда Осиё чемпионатидаги нуфузли мусобақада қозоқ қизларининг ғалаба шоҳсупасидан кўринишига ишонч бор.\n, 2017-06-01, 12:05 198


Қозоқларда вазият дурустроқ, аммо...\n06 декабр 2020, Тошкент вақти: 04:05\nFreedom House вакилларига кўра, Қозоғистонда инсон ҳуқуқлари бузилишига оид айрим кўринишлар мавжуд бўлишига қарамасдан, бу мамлакатни “Ёмонларнинг ёмони” қаторига қўшиб бўлмайди.\nҚозоғистонлик кузатувчилар мамлакат ижтимоий-сиёсий ҳаётидаги салбий кўринишларга нисбатан Freedom Houseнинг яқинда эълон қилинмиш ҳисоботида тегишли муносабат билдирилмаганидан норози бўлмоқдалар.\nFreedom House ташкилоти ёйинлаган “Ёмонларнинг ёмони” ҳисоботида Қозоғистон ҳақида бирор танқидий фикр айтилмаган.\nАмерика, Яқин Шарқ, Марказий ва Шарқий Осиё ҳамда Африканинг айрим давлатларида қатағон сиёсати олиб борилаётгани ва инсон ҳуқуқлари қўпол равишда бузилаётгани эътироф этилмиш ушбу ҳисоботда келтиришича, сўнгги йиллар мобайнида Қозоғистон ўзини демократия томон интилаётган давлат сифатида кўрсата олган.\nМарказий Осиёдаги вазиятни ўрганиб чиққан Freedom House вакилларига кўра, минтақа мамлакатларидан Ўзбекистон ва Туркманистонда қатағонлар кенг тус олган, инсон ҳуқуқлари бўйича вазият эса анча аянчлидир.\n- Бу ҳисобот қатағонлар кенг қўлланиладиган давлатларга тааллуқли. Ҳисоботда Ўзбекистон ва Туркманистон каби минтақа давлатлари репрессив мамлакатлар ўлароқ келтирилган.\nАлбатта, Қозоғистонни бу икки мамлакат билан мутлақо солиштириб бўлмайди, дейди Freedom House ташкилотининг Қозоғистон ваколатхонаси раҳбари Ива Добичева.\nБироқ кузатувчилар қозоқ парламентида мухолифат вакилларининг йўқлиги, оммавий ахборот воситаларининг ҳукумат томонидан назорат остига олингани, диндорларга ўтказилаётган тазйиқлар, ҳуқуқ-тартибот ва махфий хизматлар ваколатларининг чекланмаганлигини айтарканлар, айнан мана шу кўрсаткичлар Қозоғистонни чиндан ҳам демократик давлатга айланишига жиддий тўсиқ бўлиб келаётганини қайд этадилар.\nҚозоғистонлик ҳуқуқ ҳимоячиси Евгений Жовтис ҳам ана шундай фикрда. Жовтисга кўра, Freedom House ташкилоти ҳисоботи қиёсий ёндошув принципига амал қилинган ҳолда тузилган.\n- Мен Қозоғистон тизимини инсоний қиёфага эга бўлган авторитаризм, деб атаган бўлардим.\nСовет Иттифоқи тарқалиб, республикалар мустақилликка эришгач, Қозоғистон Freedom House ҳисоботида келтирилган мамлакатлар даражасигача тушиб қолмади.\nШу нуқтаи назардан, мен Ўзбекистон ва Туркманистонни эркин бўлмаган, Қозоғистонни эса нисбатан эркин давлатлар қаторига киритган бўлардим, дейди Жовтис.\nАйни пайтда Freedom House ташкилотининг Қозоғистон ваколатхонаси раҳбари Ива Добичева қозоқ расмийлари мамлакатда инсон ҳуқуқлари соҳасида йўл қўйилаётган камчиликлар аста-секин йўқ қилинишига умид қилишини айтади.\n- Биз Қозоғистон ҳукумати томонидан қабул қилинаётган қонунлар яхши ишлай бошлашига умид қиламиз. Бироқ бунинг учун вақт керак.\nҚозоқ ҳукумати бу масалада юзага келган муаммоларни бартараф этишига умидлимиз. Ўз навбатида, биз бу борада қозоқ ҳукуматига кўмаклашишга тайёрмиз, дейди Ива Добичева.


Сешанба, 07 Март 2017 14:47\tОлимлар: тонгги уйқу сиз ўйлаганингиздан кўра маккордир\tМутлақо кўпчилик инсонлар тонгги “яна беш дақиқа”лик уйқунинг мафтунидирлар. Ўз будильнигидаги “кейинроқ” тугмачасини босмайдиган инсонни топиш мушкул бўлса керак. Лекин олимлар огоҳлантиради: бу билан сиз ўзингизга айиқ хизматини кўрсатаяпсиз.Организм туришга табиий уйғонишидан бир соат олдин тайёргарликни бошлайди: тана ҳарорари ошади, уйқу янада енгилроқ фазасига ўтади, энди у унчалик ҳам чуқур эмас. Бундан ташқари, кунни бошлаш учун куч берадиган дофамин моддаси фаол ишлаб чиқарила бошлайди.\nБатафсил ...\tжума, 03 Март 2017 00:36\tОлимлар: Қадимда курраи заминда девқоматлар яшаган бўлиши мумкин\tАрхеологлар, маълумотларга кўра, бўйи 7 метрга етадиган қадимий инсон қолдиқларини топишди. Инсон скелети Эквадорда аниқланди. У олимларга қадимги вақтда Ерда девқоматлар яшаган бўлиши мумкинлигини тахмин қилиш имконини берди. Мутахассисларнинг таъкидлашича, қолдиқлар бошқа қандайдир мавжудот эмас, аниқ инсоннинг қадимги аждодларига тегишли. Бундан скелетнинг баъзи хусусиятлари далолат бермоқда. Девқоматлар оддий инсонлар билан айни даврда яшаган. Фақат уларнинг яшаш макони сал бошқачароқ бўлган. Девқоматлар, асосан, иссиқ иқлимли ўлкаларни танлашган, у ерда улар кичкина “қариндошлари”дан узоқда, ўз қабилалари билан ёлғиз яшаши ва ов қилиши мумкин бўлган. Девқоматларнинг қирилиб кетишини олимлар глобал ҳалокат билан боғлиқ бўлиши мумкинлигини тахмин қилишмоқда.\nБатафсил ...\tШанба, 11 Феврал 2017 23:00\tОлимлар ёш улғайгани сари вақтнинг тезлашиши феноменини исботлашди\tКўпчилик инсонлар ўрта ёшга яқинлашишлари билан ўзларида вақтнинг тез ўтаётганини ҳис қила бошлашади. Болаликда вақт жуда секин ўтади, лекин йиллар ўтиши билан у қандайдир тезлашади, ҳаёт тез суръатларда учиб ўтаётгандай туюлади. Бўлим номи:\nБатафсил ...\tСешанба, 27 Декабр 2016 17:58\tОлимлар пивонинг фойдалилиги – уйдирма эканини исботлашди\tЧехиялик олимлар тадқиқот ўтказиб, узоқ муддатда давомли истеъмол қилинган пиво инсон организмига фалокатли таъсир қилади деган хулосага келишди. Бўлим номи:\nБатафсил ...\tЯкшанба, 27 Ноябр 2016 09:19\tОлимлар жаннат яратишмоқчи бўлишди. Бунинг оқибати нима билан якунланди?\t1968 йилда этолог-олим Жон Кэлхун Америка миллий руҳий саломатлик институти базасида ажойиб бир тадқиқот олиб борди. Кэлхун инсонлар жамиятига сичқонлар социум қиёс қилиб, бу қиёс ёрдамида бутун инсоният келажагини башорат қилишга уриниб кўрди. Бу учун олим оқ сичқонлар учун махсус қурилган, “жаннат” деб аталувчи лаборатория шароитида бир хона ясади. Хона 2х2 ўлчамга эга бўлиб, баландлиги 1,5 м. ни ташкил этарди.\nБатафсил ...\tПонедельник, 07 Ноябр 2016 11:59\tБританиялик олимлар аёллар ҳаёсининг сирини ўргандилар\tБуюк Британиялик тадқиқотчилари никоҳи бор аёлларнинг хиёнати билан уларнинг ёшликда олган тарбияси ўртасида боғлиқлик бор экани аниқлади, деб хабар қилди «МИР24».\nБатафсил ...\tШанба, 05 Ноябр 2016 21:27\tОлимлар туя сутидан саратонга қарши қўлланиладиган дори воситаси ихтиро этишди\tОлимлар гуруҳи саратон билан курашишда туянинг сути ва пешобидан фойдаланишни йўлга қўйишди. Мана шундай оламшумул хабарни Араб фан ва технология Фонди президенти Абдуллоҳ Абдалла Нажар эълон қилди. Мазкур дори воситалари сичқонларда тажриба қилиб кўрилганда, муваффақиятли кечган. Барча касаллик аломатлари 100 фоизга даволанган. Мутахассислар эндиликда бу дори воситасини инсонларда синаб кўришни ўйлашмоқда, деб ёзади "The Times of India".\nБатафсил ...\tШанба, 05 Ноябр 2016 12:20\tОлимлар: "Чиройли қизлар эркаклар умрини қисқартиради".\tЧиройли аёллар билан (номаҳрамлар) муносабат эркакларда стресс ҳолатини келтириб чиқаради, бу эса ўз ўрнида гепатит, диабет ва ҳатто импотенция касалликларига сабаб бўлиши мумкин экан. "Валенсия давлат университетининг олимлари шундай хулосага келди", деб хабар қилади ladyportal.info.\nБатафсил ...\tШанба, 05 Ноябр 2016 12:13\tОлимлар татуриовкаларда ҳалокатга олиб борувчи зарар борлигини аниқлашди\tДания ва Буюк Британия олимларидан ташкил топган илмий гуруҳга кўра, титуировкалар учун ишлатиладиган сиёҳлардаги токсинлар (заҳарли моддалар) организмда йиғилиб, онкологик касалликларни келтириб чиқарар экан. Бу ҳақда The Sunday Times нашри хабар тарқатди.\nБатафсил ...\tСешанба, 22 Сентябр 2015 23:31\tОлимлар жаннат яратишмоқчи бўлишди. Бунинг оқибати нима билан якунланди? 1968 йилда этолог-олим Жон Кэлхун Америка миллий руҳий саломатлик институти базасида ажойиб бир тадқиқот олиб борди. Кэлхун инсонлар жамиятига сичқонлар социум қиёс қилиб, бу қиёс ёрдамида бутун инсоният келажагини башорат қилишга уриниб кўрди. Бу учун олим оқ сичқонлар учун махсус қурилган, “жаннат” деб аталувчи лаборатория шароитида бир хона ясади. Хона 2х2 ўлчамга эга бўлиб, баландлиги 1,5 м. ни ташкил этарди.


Эктор Купер: Мен жамоам билан фахрланаман - Offside.uz – Offside'да бўлинг, офсайдда қолманг!\nЭктор Купер: Мен жамоам билан фахрланаман\nЭктор Купернинг ўйиндан кейинги фикрлари\nАвстралия - Ўзбекистон учрашувидан сўнг Эктор Купер қуйидаги фикрларни билдириб ўтди.\n- Ҳозир сўз топиш қийин. Мен жамоам билан фахрланаман. Улар майдонда бор кучларини бериб ҳаракат қилишди. Биз яхши ўйнадик. Фақат қўшимча таймларнинг биринчисида бир оз сустлашиб қолдик. Австралия ҳам жуда яхши ўйин намойиш қилди. Пенальтилар серияси лотореяга ўхшайди. Омад кулиб боққан жамоа ғалаба қозонади. Бу футбол. Олдинга интилишда давом этамиз.\nЭндиликда кейинги муҳим мусобақаларга янада жиддий тайёргарлик кўрамиз. Олдимизда Жаҳон чемпионати саралаши кутиб турибди. Биз ҳозир оптимистик руҳдамиз. Австралия каби Осиё грандлари билан тенгма-тенг ўнай олишимизни кўрсатдик. Энди хатоларни таҳлил қилиб, ўйинимизни янада кучайтириш учун иш олиб борамиз, - деди Купер.\n21/01, 22:15 0


элчихона консуллик бўлими ходимларининг телефон рақамлари берилди. ТИВ Консуллик-ҳуқуқий департаменти Хитой ҳудудидаги Ўзбекистон фуқароларига ...\nҳолатида жами 4 киши вафот этганини хабар қилган. Шу муносабат билан ТИВ Консуллик-ҳуқуқий департаменти Хитойга боришни режалаштираётган ўзбекистонликларни ... айрим беморларнинг ушбу вирус билан касалланганлиги гумон қилинган. ТИВ Консуллик-ҳуқуқий департаменти хорижда бўлиб турган ёки чет элга, хусусан ...\nтегишли органлари билан доимий алоқада бўлиб турибди. ТИВ Консуллик-ҳуқуқий департаменти марҳумнинг оила аъзолари ва яқинларига ...\nтушунтириш ишлари ўтказган. Юқоридагилардан келиб чиққан ҳолда ТИВ Консуллик-ҳуқуқий департаменти Хитой, хусусан унинг Хубей провинсияси ...\nБу ҳақда Ташқи ишлар вазирлиги ўз телеграм каналида маълум қилди.\nшаҳридаги (Россия) бош консули этиб тайинланган. Бу ҳақда ТИВ ахборот хизмати хабар бермоқда.Бунгача ушбу лавозимда ТИВнинг Стратегик ...\nЛатвия ва Литвага ишга юборилган ўзбеклар қийин вазиятга тушиб қолди\nЭлчихонаси мазкур вазият назоратда эканлигини маълум қилди. Бу ҳақда ТИВ матбуот хизмати хабар бермоқда. Aйни пайтда Ўзбекистон Бандлик ва ...\nкутилмаган ҳолатлар содир бўлиши мумкинлиги муносабати билан ТИВ Консуллик-ҳуқуқий департаменти Ўзбекистон фуқаролари эътиборини автобусларда ...\nҚозон шаҳридаги Бош консулхонаси маълумотига таяниб, ТИВ хабар берди. Бош консулхона вазиятни назоратга олган ҳамда марҳумнинг ...


Энг яхши авиакомпаниялар рейтинги тузиб чиқилди\n19:46 / 05.12.2016\nAirlineRatings портали биринчи, бизнес ва тежамкор тоифадаги энг яхши салонга эга авиакомпаниялар рейтингини тузиб чиқди, деб ёзмоқда Daily Mail газетаси.\nУни тузишда йўловчига ажратилган кенглик, инновацион ишланмалар, хизмат кўрсатиш даражаси ва асосийси, салон борасида сайёҳлар ва экспертлар фикрлари ҳисобга олинди.\nЎнта компаниядан иборат рўйхатга Singapore Airlines етакчилик қилмоқда. AirlineRatings бош муҳаррири Жеффри Томаснинг фикрича, бу авиакомпания арзон таклифлар борасида ҳар доим етакчи бўлган. Мутахассислар, шунингдек, ўриндикларнинг қулайлиги ҳамда салоннинг доимий равишда янгиланиб туришини таъкидлашган.\nИккинчи ўринда Жанубий-Шарқий Осиёга тегишли яна бир компания Кореянинг Korean Airlines авиакомпанияси жойлаштирилди. Етакчи учликни Тайваннинг EVA Air компанияси якунлаган. Топ ўнликка, шунингдек, Ҳонгконгнинг Cathay Pacific Airways, Qantas Airways (Австралия), Air New Zealand, Japan Airlines, Virgin Australia, Etihad Airways ва All Nippon Airways авиакомпаниялари киритилган. .\nБиринчи тоифа салонлари таснифида Etihad Airways биринчи ўринга жойлаштирилган. Компания ўз мижозларига меҳмонхоналарда бўлгани каби, эшикли, кровать ва курсили хонани тақдим этади. Уларга, 7та таомдан иборат таомнома тақдим этилади. Улар учун душ кабинаси ҳам мавжуд.\nҲашаматли салонлар борасида иккинчида Singapore Airlines турибди. Учинчида Emirates авиакомпанияси жойлашган. Топ ўнликка Qantas Airways, Cathay Pacific, Air France, British Airways, All Nippon Airways, Lufthansa ва Korean Airlines киритилган.\nБизнес тоифадаги Топ-10ликни Австралиянинг Virgin Australia компанияси бошқармоқда. Премиум-арзон тоифасидаги рейтингга Янги Зеландиянинг Air New Zealand авиакомпанияси етакчилик қилмоқда. Бундан ташқари, AirlineRatings Air New Zealand компаниясини 2017 йилнинг энг яхши авиакомпанияси деб эълон қилди. Кучли учликка Qantas Airways ва Singapore Airlines ҳам киритилган.\nрейтинг Singapore Airlines AirlineRatings Air New Zealand


"ЯГОНА ДАРЧА" ХИЗМАТЛАРИ КЕНГАЙМОҚДА » Зарафшон шаҳри ҳокимлиги расмий веб-сайти\nАСОСИЙ » ЯНГИЛИКЛАР » "ЯГОНА ДАРЧА" ХИЗМАТЛАРИ КЕНГАЙМОҚДА\n19-04-2017, 11:59 admin 565 0\nПрезидентимизнинг 2017 йил 1 февралдаги "Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида"ги қарорига асосан "Ягона дарча" марказлари туман ҳокимликлари тузилмасидан адлия органлари тасарруфига ўтказилди.\n- Вазирлар Маҳкамасининг 2017 йил 9 февралдаги қарори билан тадбиркорлик субъектларини – юридик ва жисмоний шахсларни рўйхатдан ўтказишнинг мутлақо янги тартиби ўрнатилди, – дейди вилоят адлия бошқармаси бўлим бошлиғи Баҳодир Тошев. – Мазкур қарорга асосан 2017 йил 1 апрелдан бошлаб юридик шахсни рўйхатдан ўтказишда эски услубдаги устав нусхаси, банк, маҳаллий ҳокимият қарори, муҳр ва штамп, уларнинг нусхалари каби олти турдаги ҳужжатлар ўрнига таъсис ҳужжатлари ва ариза берилади, холос. Ҳозиргача якка тартибдаги тадбиркорликни ташкил этиш учун икки иш куни ва 7 турдаги ҳужжат талаб қилинган бўлса, эндиликда фақат ариза билан 30 дақиқа ичида тадбиркор сифатида давлат рўйхатидан ўтиш мумкин. Яна бир афзаллиги шундаки, ЯТТлар интернет тармоғи орқали рўйхатдан ўтганда тўланадиган давлат божлари энг кам иш ҳақининг бир баробари ўрнига ярим баробар миқдорида белгиланди.\nМасалан, Зарафшон шаҳри "Ягона дарча" марказидан жорий йил 1 январдан 1 апрелгача 210 та тадбиркорлик субъекти давлат рўйхатидан ўтказилди ва шаҳардаги жами тадбиркорлар сони 1 минг 65 дан ошди.\nШунингдек, 2016 йилда марказга 16 турдаги давлат хизматлари бўйича келиб тушган 1 минг 246 та аризанинг барчаси тўлиқ қаноатлантирилган бўлса, жорий йилнинг ўтган ойларида тадбиркорларга 276 та ана шундай давлат хизматлари кўрсатилди.\n- Юқоридаги қарорга асосан 1 апрелдан жорий этилган рўйхатга олишнинг янги тартиби бир қатор афзалликларга эга, – дейди Зарафшон шаҳар "Ягона дарча" маркази директори вазифасини бажарувчи Муҳриддин Нуруллаев. - Жумладан, энди рўйхатдан ўтказувчи органга қоғоз шаклидаги ҳужжатларнинг асл нусхалари тақдим этилмайди. Рўйхатдан ўтувчи субъект ҳужжатларини интернет орқали топширганда рўйхатдан ўтказишда тўланадиган давлат божи миқдори икки баробар қисқаради.\nҚолаверса, бизнесни рўйхатдан ўтказишни аризачига қулай вақтда бошлаш, тўхтатиш ёки давом эттириш мумкин. Бунда ҳужжатларда электрон рақамли имзо бўлиши талаб этилмайди. Якка тартибдаги тадбиркорлар ўз фаолиятини вақтинчалик тўхтатиб туриш ёки қайта тиклаш тўғрисидаги аризани автоматлаштирилган тизим орқали топширишлари мумкин бўлади. Шунингдек, қайта ташкил этиш тўғрисидаги ахборотни босма оммавий ахборот воситаларида эълон қилиш тўғрисидаги талаб бекор қилинади. Бу ҳам тадбиркорларнинг ортиқча оворагарчилиги ва маблағини тежашга ёрдам беради.\n20-01-2017, 16:27 “Ягона дарча” маркази


Атамбоев Қирғизистон президенти сифатида сўнгги сафарга жўнаб кетди\n10:49 / 17.11.2017\nҚирғизистон президенти Алмазбек Атамбоев Россияга ўзининг бу лавозимдаги сўнгги ташрифини амалга оширади. У РФда VI Санкт-Петербург халқаро маданий форуми очилиш маросимида иштирок этади, деб хабар бермоқда РИА «Новости».\nТаъкидланишича, Атамбоев Россияга РФ президенти Владимир Путиннинг таклифига кўра жўнаб кетган.\nҚирғизистон президенти ташриф давомида форумнинг очилиш маросимида иштирок этади, шунингдек, Путин билан учрашади.\nБу Атамбоев учун Қирғизистон президенти лавозимига энг сўнгги сафарга айланади. Эслатиб ўтамиз, 24 ноябрь куни Қирғизистонда мамлакатнинг янги раҳбари Сооронбай Жээнбековнинг инаугурацияси бўлиб ўтади.


13:00 / 11 февраль 879 pdf Ўқиш режими + -\nЖунуб ва нифосли шахс каби, ҳайзли шахс ҳам, кичик бетаҳоратга хилоф ўлароқ, қироат қилмайди.\nЯъни, жунуб, нифосли ва ҳайзли шахслар Қуръон қироат қилишлари мумкин эмас.\nعَنِ ابْنِ عُمَرَ رَضِيَ اللهُ عَنْهُمَا، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: لَا تَقْرَأُ الْحَائِضُ وَلَا الْجُنُبُ شَيْئًا مِنْ الْقُرْآنِ. رَوَاهُ التِّرْمِذِيُّ وَابْنُ مَاجَهْ.\n«Ҳайзли аёл ҳам, жунуб ҳам Қуръондан ҳеч нарсани қироат қилмайди», дедилар».\nИмом Термизий ва Ибн Можа ривоят қилишган.\nАммо ҳайзли аёл таълим учун ҳарф-ҳарф қилиб ўқиши жоизлигига уламолар фатво беришган.\nЯъни, жунуб, нифосли, ҳайзли ҳамда кичик бетаҳорат киши Мусҳафни ушламайди.\nЗикр қилинганларнинг барчалари пок эмаслар.\nИмом Бухорий келтирган ривоятда Абу Воил ўзининг ҳайзли ходимасини Разийннинг олдига бориб Мусҳафни олиб келишга юборгани ва у ғилоф билан олиб келгани айтилган.\nМазкур шахслар тафсир, ҳадис ва фиқҳ китобларини ушлашлари макруҳдир. Чунки у китобларда ҳам ояти карималар ёзилган бўлади.\nЧунки кийим ушловчиники ва унинг бир бўлаги ҳисобланади.\nАвваллари баъзи дирҳамларга Ихлос сураси ёзилар эди. Демак, бетаҳорат кишилар сура ёзилган нарсаларни ҳам ушлашлари мумкин эмас.\nТаҳоратсиз ҳолда Қуръонни варақлаб ҳам бўлмайди. Қаламга ўхшаш нарса билан варақлашга рухсат бор. Кичик болалар ушласа майли.\nБу оятдаги пок бўлиш икки хил маънони: ҳайз тўхташи ва ҳайз тўхтаганидан кейин ғусл қилишни англатади. Аёл ўн кун ҳайзли бўлганидан кейин унинг эрига ён босиб, биринчи маъно олинади. Аммо ғусл қилгунича кутиб туриш мустаҳабдир.\nОзидан кейин қони тўхтаганга эмас. Илло, қон тўхтаганидан кейин ғусл ва такбири таҳрима айтиш вақти ўтса, мустасно.\nЎн кундан оз муддат ҳайз кўрган аёлнинг ҳайзи тўхташи билан унга яқинлик қилиш жоиз эмас. Балки ғусл қилгунича кутиб туриш лозим. Одат қони ўн кундан кам вақтда тўхтаганда яқинлик ҳалол бўлиши учун икки нарса шартдир. Шу иккиси топилмаса, яқинлик ҳалол бўлмайди.\nЗиммасига намоз фарз бўлиши.\n«Кўпчилик зиммага намознинг фарз бўлишини ғусл ва такбири таҳрима сиғадиган вақт ўтиши билан белгилайдилар. Аслида эса аёл кишининг қони бирор намознинг охирги вақтидан ғусл ва фақат такбири таҳрима сиғадиган (ўша вақтдаги намознинг тўлиқ сиғадиган вақти қолган бўлиши шарт эмас) вақт қолган бўлса, ўша вақтнинг намози унинг зиммасига вожиб бўлади. Гарчи ғусл қилиб келиб, такбири улани айтганидан кейиноқ намоз вақти чиқиб кетса-да, зиммасига қазоси лозим бўлаверади. Агар ҳайз намоз вақтининг охирида тўхтаса-ю, лекин намоз вақти чиқиб кетгунича ғусл қилиб, такбирга қулоқ қоқишга улгурадиган вақт қолмаган бўлса, ўша намоз унинг зиммасига вожиб бўлмайди ва қазосини ўқиш ҳам зарур бўлмайди. Масалан: пешин вақтидан ғусл ва такбири таҳрима сиғадиган вақт қолганда ҳайздан пок бўлса, пешин намози унинг зиммасига фарз бўлади ва қазосини ўқиши лозимдир. Яқинлик ҳам ҳалол бўлади. Агар ўшанчалик вақт қолмаганда қон тўхтаса, пешин зиммасига вожиб бўлмайди. Асрнинг аввалида пок бўлди. Ғусл қилса, ғусл қилиши билан яқинлик ҳалол бўлади.\nАгар ғусл қилмаса, аср вақти чиқиб, шом вақти кирмагунича яқинлик ҳалол бўлмайди. Агар яқинлик қилса, ҳайз ҳолатида яқинлик қилганликка ҳукм қилинади. Чунки намознинг зиммага вожиб бўлишида охирги вақт эътиборга олинади. Шунинг учун бир аёл пешин вақти кирганидан кейин намозни адо қилмай туриб, охирги вақтда қон кўриб қолса, пешиннинг қазоси зиммасига лозим бўлмайди.\nБилингки, агар ғусл қони одат бўйича ўн кундан озида тўхтаса, ғусл қилмасдан, (сув топилмаганда эса) таяммум қилмасдан яқинлик қилиш ҳалол бўлмайди. Ғусл қилгач, пок бўлади. Ёки зиммасига бир намоз вожиб бўлганидан кейин пок бўлади. У ғусл қилиб, кийиниш ва такбир айтиш миқдорича бўлган вақтдир. Хоҳ қон намоз вақтининг аввалида тўхтаган бўлсин, хоҳ шунча миқдор қолганда бўлсин. Чунки намознинг охирги вақтидан шунча миқдор қолганда қон тўхтаса, зиммасига намоз вожиб бўлади. Масалан: Пешин вақти кирмасидан ёки пешиннинг авалги вақтида қон тўхтаса-ю, ғусл қилмаса, то аср вақти кирмагунича яқинлик ҳалол бўлмайди. Аср вақти киргач, пешиннинг қазоси зиммасига вожиб бўлиб, ғусл қилмаса-да, яқинлик ҳалол бўлаверади, чунки пешиннинг охирги вақтидан ғусл, кийиниш, такбир айтиш миқдорича вақт ўтганда намоз зиммасига вожиб бўлди. Намознинг зиммага вожиб бўлишида охирги вақт эътиборга олинади. Намоз зиммасига вожиб бўлиши билан у ҳукман покка айланади. Чунки ҳукман пок бўлгандан кейин намоз зиммасига вожиб бўлади». («Роддул Муҳтор»).\n«Сендан ҳайз ҳақида сўрарлар. Сен: «У кўнгилсиз нарсадир. Ҳайз чоғида аёллардан четда бўлинг. Пок бўлмагунларича уларга яқинлашманглар. Қачонки пок бўлсалар, уларга Аллоҳ амр қилган жойдан келинг…» деб айт», деган (222-оят).\nعَنْ عَائِشَةَ أَنَّ فَاطِمَةَ بِنْتَ أَبِي حُبَيْشٍ كَانَتْ تُسْتَحَاضُ فَسَأَلَتِ النَّبِيَّ صَلَّى اللهُ عَلَيْهِ وَسَلَّمَ فَقَالَ: ذَلِكِ عِرْقٌ وَلَيْسَتْ بِالْحَيْضَةِ، فَإِذَا أَقْبَلَتِ الْحَيْضَةُ فَدَعِي الصَّلَاةَ وَإِذَا أَدْبَرَتْ فَاغْتَسِلِي وَصَلِّي. رَوَاهُ الْبُخَارِيُّ وَمُسْلِمٌ.\n«Фотима бинти Абу Ҳубайш истеҳоза кўрар эди ва у Набий соллаллоҳу алайҳи васалламдан сўради. Бас, у зот:\n«У томирдан, ҳайз эмас. Лекин сен ҳайз келганда намозни қўй. Қачон у кетса, ғусл қилиб, намозни ўқийвер», дедилар».\n2. Қиз бола ҳайз кўрса, балоғатга етган бўлади.\nعَنْ عَائِشَةَ رَضِيَ اللهُ عَنْهَا: أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: لَا تُقْبَلُ صَلَاةُ حَائِضٍ إِلَّا بِخِمَارٍ. رَوَاهُ أَبُو دَاوُدَ وَالتِّرْمِذِيُّ وَابْنُ مَاجَهْ وَأَحْمَدُ.\n«Аллоҳ ҳайз кўрувчининг намозини рўмолсиз қабул қилмайди», дедилар».\nАбу Довуд, Термизий, Ибн Можа ва Аҳмад ривоят қилишган.\n11:22 / 11 февраль 431\n12:20 / 11 февраль 274\n2875 17:54 / 28.12.2017\n12502 05:00 / 17.01.2017\n6377 05:00 / 19.01.2017\n13448 05:00 / 19.01.2017


Чизиққа эътиборли бўлинг, кундузи чироқ ёқиб юринг... Янги қоидаларга тўлиқ шарҳ - Халқ сўзи\n15:46 17 Апрель 2019 Жамият\nИжтимоий тармоқларда энг кўп муҳокама қилинаётган масала, бу — йўл ҳаракати қоидаларнинг ўзгаргани билан бевосита боғлиқ. Хўш, Ўзбекистон Республикаси Вазирлар Маҳкамасининг 2019 йилнинг 9 апрелдаги “Йўл ҳаракати қоидаларига ўзгартириш ва қўшимчалар киритиш тўғрисида”ги қарор билан қандай ўзгартиришлар киритилди? Янги қоидалар қай тартибда ва қачон кучга киради?\nБу ҳақда Ўзбекистон Республикаси Ички ишлар вазирлиги томонидан ташкил этилган матбуот анжуманида батафсил маълумот берилди.\nИИВ Йўл ҳаракати хавфсизлиги бош бошқармаси матбуот хизмати бошлиғи Акмал Юнусов саволларга қуйидагича жавоб қайтарди:\n— Йўл ҳушёрликни “ёқтиради”, деган ибора бор. Бу бежиз эмас. Чунки бирорта йўл ҳаракати ҳодисаси содир этилса, бу барча учун аянчли воқеадир. Шу маънода, барча соҳада бўлгани каби йўл ҳаракати хавфсизлиги соҳасида ҳам муайян ишлар олиб бориляпти. Ўтган икки йилда йўл ҳаракати хавфсизлигини таъминлашга оид ўнга яқин ҳуқуқий ҳужжатлар қабул қилинди. Албатта, буларнинг барчаси содир этилаётган қоидабузарликлар таҳлили, хорижий тажриба ва амалиётдан келиб чиқиб ишлаб чиқилмоқда ва доимий равишда такомиллашиб бораверади.\nҲужжатга кўра, йўл ҳаракати қоидаларига киритилган ва кўпчиликни қизиқтираётган янгилик, бу — кундузи ҳам автотранспорт чироқларини ёқиб юриш масаласига ва бунинг афзалликлари ҳақида тўхталиб ўтсам.\nКундузи чироқларни ёқиб юриш тажрибаси ривожланган давлатларда бор. Унга кўра, бу тартиб йўл-транспорт ҳодисалари содир этилишининг олдини олиш имконини беради. Мисол учун, бу тартибни жорий қилган давлатларда йўл транспорт ҳодисалари сони 15 фоизгача камайиши кузатилган. Бизда бу амалиёт йўлга қўйилиши катта самара беради.\nБизда дастлаб 2016 йил 1 мартдан автобус ва микроавтобуслар, йўловчи ташиш фаолияти билан шуғулланувчи транспорт воситаларига кундузги вақтда яқинни ёритувчи чироқларни ёқиб юриш амалиёти мажбурий қилиб белгиланган эди. Эндиликда барча транспорт воситаси кундузи яқинни ёритувчи ҳамда кундузги сигнал чироқларини ёқиб юриши мақсадга мувофиқ, деган хулосага келинди. Бу янгиликнинг биздаги иқлим шароитга ҳам аҳамияти йўқ.\nБиласизми, автотранспортнинг чироғи ёниқ бўлса, ҳайдовчилар ҳам, пиёда йўловчилар ҳам уни узоқ масофадан илғайди ва дарров ҳушёр тортади. Демак, бу қоида йўл транспорт ҳодисалари билан боғлиқ турли кўнгилсизликларнинг олдини олади. Ҳаммаси — хавфсизлик учун, инсонларнинг ҳаётига хавф туғдирмаслик учун!\nБундан ташқари, ҳужжат билан тезликни ошириш ва пасайтириш тартиб-қоидалари ҳам киритилган. Албатта, бу дуч келган жойда татбиқ этилмайди.\nАвваллари маҳаллий ҳокимликларга фақатгина тезликни кўтариш ваколати берилган эди. Эндиликда таҳлил ва ўрганишлардан келиб чиқиб, нафақат тезликни кўтариш, балки айрим йўл участкаларида тезликни пасайтириш зарурати ҳам туғилди.\nШу боис Қорақалпоғистон Республикаси Вазирлар Кенгаши, Тошкент шаҳар ва вилоятлар ҳокимликлари, Давлат йўл ҳаракати хавфсизлиги билан келишилган ҳолда, йўл шароитлари юқори тезликда хавфсиз ҳаракатланишни таъминлайдиган ҳолларда, йўлларнинг айрим қисмлари ёки ҳаракатланиш бўлакларида айрим транспорт воситаларига ҳаракатланиш тезлигини оширишга ва пасайтиришга (тегишли йўл белгиларини ўрнатиб) ваколат берилди. Мазкур тартиб хавфсизликни таъминлашга хизмат қилади.\nЙўл ҳаракати қоидаларининг 41-бандига киритилаётган ўзгартишлар турли муҳокамаларга чек қўяди. Мисол учун, авваллари светофорнинг ёки тартибга солувчининг тақиқловчи ишорасида ҳайдовчилар транспорт воситаларини тўхташ чизиғи (5.33 йўл белгиси) олдида ҳар хил ҳолатда тўхташган. Кўпчилик автомашинанинг ғилдираги чизиқни босмаса бўлди, деган фикрда бўлган. Эндиликда бунга аниқлик киритилди, яъни ушбу ҳолатда транспорт воситасининг энг олдинги нуқтаси тўхташ чизиғи устига чиқиб кетмаслиги керак.\nБундан ташқари, ўзгаришлардан яна бири, бу — айланма ҳаракатланиш чорраҳасида ҳаракатланаётган транспорт воситалари айланага кириб келаётган транспорт воситаларига нисбатан устунликка (имтиёзга) эга бўлди. Илгари тескари қоида мавжуд эди, яъни айланага кириб келаётган транспорт воситаларига нисбатан устунлик қўлланиларди. Бу тартиб ҳам ўтказилган таҳлилларга асосланади.\nАнжуманда, шунингдек, “Йўл ҳаракати қоидалари”нинг 1-иловасига киритилган қўшимча йўл белгилари ҳақида ҳам айтиб ўтилди.\nШулардан энг муҳими, “Қизил чироқда ўнгга ҳаракатланиш” тартибидир. Янги қоидага кўра, транспорт светофори қизил чироғининг ўнг ёнига 5.42 йўл белгиси ўрнатилган бўлса, транспорт воситаларининг ҳайдовчилари светофорнинг тақиқловчи ишораси ёниб турганда, барча хавфсизлик чораларини кўрган ҳолда ўнгга бурилишлари мумкин. Бунда улар ҳаракат йўналиши бўйича ва бурилаётган кўчани кесиб ўтаётган пиёдаларга ҳамда бошқа транспорт воситаларига йўл беришлари шарт.\nШу пайтга қадар Тошкент, Фарғона ва Жиззах вилоятларида ушбу қоида синов тариқасида тажрибадан ўтказилди. Натижа ижобий. Шу боис бу тартибда эндиликда барча ҳудудларда қўллаш мақсад қилинган.\nТадбирда йўл ҳаракати қоидаларига киритилган янги қоида ва тартиблар қарор эълон қилинган санадан бошлаб 1 ой муддат ичида тўлиқ ишга туширилиши, яъни 10 май санасидан бошлаб янги қоидаларга амал қилинмаган тақдирда белгиланган тартибда жарималар солинишига сабаб бўлиши айтиб ўтилди.


Роғун – бунёдкорлар ва заҳматкашлар шаҳри - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nРоғун – бунёдкорлар ва заҳматкашлар шаҳри\nЧоп этилган 24 Июл 2015\tКӯришлар: 922\nТожикистон Республикаси Президенти Эмомали Раҳмон бир қатор муҳим иншоотлар ишга туширилиши, шаҳар фаоллари билан учрашув ўтказиш, ўтган сафар доирасида мамлакат Президенти томонидан берилган топшириқ ва кўрсатмалар ижроси, Роғун ГЭСи участкасини қайта тиклаш ишлари билан танишиш мақсадида Роғун шаҳрига иш сафари уюштирди.\nДавлат бошлиғини Роғун шаҳри раҳбарияти ва фаоллари самимий кутиб олишди.\nМамлакат Президентининг Роғун шаҳрига иш сафари 2-рақамли ўрта умумтаълим муассасаси биносини фойдаланишга топшириш маросимидан бошланди.\nМактабга кириш жойида мамлакат Президентини мазкур таълим даргоҳи ўқитувчилари ва ўқувчилари илиқ кутиб олишди.\nНоёб меъморчилик лойиҳасига эга бўлган мактабнинг тўрт қаватли замонавий биноси рамзий лентани қирқиш билан тантанали тарзда фойдаланишга топширилди.\nМазкур мактаб қурилиши 1980 йили бошланган ва тугатилмай қолиб кетган эди. Энди эса, Тожикистон Республикаси Президентининг топшириғидан сўнг мактаб Роғун ГЭСининг сув остида қоладиган минтақаси маъмурияти томонидан 22 миллион 460 минг сомоний ҳажмдаги маблағ эвазига қурилди ва жиҳозлантирилди.\nРоғун шаҳри ўрта умумтаълим ўқув маскани тўрт қаватдан иборат бўлиб, бир сменада 1300 нафар ўқувчига мўлжалланган ва умумий майдони 3,6 гектардир.\nМактабнинг тўрт қаватидан 44 та жиҳозлантирилган синфхона, жумладан, 3 та компютер синфхонаси, 4 та лингафон синфхонаси, лабораторияга эга биология кабинети, химия, физика, математика кабинетлари, бошланғич ҳарбий тайёргарлик кабинети жой олган. Шунингдек, ҳунар ўрганиш учун 4 та устахонага (иккитаси қизлар ва иккитаси ўғил болалар учун) эга бўлиб, бу ерда тикувчилик ва ошхона ускуналари ҳамда дурадгорлик ва темирчилик ҳунарларини ўрганиш учун барча шароитлар мавжуд. Тўртта синфхонада электрон доскалар ўрнатилган, умуман, ўқувчилар учун 60 та замонавий компютер мавжуд.\nМактаб 300 ўринли замонавий ошхонага эга. Мактаб ошхонасида Давлат бошлиғи қўли ширин ошпазларни жалб этган ҳолда, ўқувчилар учун энг мазали таомлар тайёрлаш топшириғини берди. Ўқувчи қизлар билан суҳбатдан сўнг, улар орасидан яхши ошпазларни аниқлаш учун мунтазам равишда танлов ўтказиш топшириғи берилди.\nБу ерда турли тадбирлар ўтказилиши учун 260 ўринга эга катта мажлислар зали қурилган.\nМамлакат Президенти Эмомали Раҳмоннинг мажлислар зали билан танишуви жараёнида ўқувчилар она-Ватан, давлат бошлиғининг яратувчанлик ташаббуслари, миллий қадриятлар ва муқаддас жойларга эҳтиромини мадҳ этувчи мазмунли спектаклни намойиш этишди. Бу спектакл барча томошабинлар қалбидан ўрин олди.\nМактабда соғлом турмуш тарзини тарғиб қилиш ва спортни ривожлантириш мақсадида ҳамда жисмоний тарбия дарсларини ўтказиш учун учта, жумладан, волейбол, баскетбол ва кураш заллари қурилган.\nМактаб ҳудудида 3 минг ўринли футбол майдони қурилган бўлиб, унинг ёнидан волейбол ва баскетбол майдонлари ҳамда югуриш йўли жой олган.\nМактабда, шунингдек, фонди 10 минг китобни ташкил этувчи ўқиш зали ҳам мавжуд. Мактаб биринчи қаватида турли материалларни сақлаш учун омборхона ҳамда ўқувчилар бошланғич ҳарбий тайёргарликлари учун ўқ отиш майдони бор.\nҚиш мавсумида мушкулликларга рўпара келмаслик учун мактаб шаҳар марказининг иситиш тизимига уланган. Бундан ташқари, мактабда 5 та электр генераторлари бор. Ўқувчилар хавфсизлиги учун 18 та назорат камераси ўрнатилган.\nТаъкидлаш жоизки, мактаб ноёб замонавий лойиҳа асосида қурилганлиги билан ажралиб туради ва мавзе релйефини ҳисобга олган ҳолда қурилган. Мактабда турли интизом бўйича олий маълумотга эга бўлган 55 нафар педагог фаолият юритади. Мазкур ўқув даргоҳида шаҳарнинг қуйи қисмидаги Паси Муҳраҳо, Сари Қамиш, Кажбед ва Кичроғ қишлоқлари болалари ҳам таълим олишади.\nДавлат бошлиғи кенг синфхоналарда таълим шароити билан танишиш жараёнида ўқувчилар билан очиқ суҳбат ўтказди. Маориф ва илм вазирлигининг масъул шахсларига болаларни бошланғич синфларга тайёрлаш учун мактабгача муассасалар сонини ошириш топширилди.\nУшбу суҳбатлар жараёнида ўқувчилар мамлакат Президентига Давлат бошлиғи топшириғи билан ташкил этилган таълимнинг замонавий шароитлари ҳақида сўзлашиб, ўзларининг миннатдорчиликларини изҳор этдилар.\nМамлакат Президенти Эмомали Раҳмон мамлакат келажаги яратувчилари бўлган ўқувчиларни янги мактаб очилиши муносабати билан табриклар экан, мамлакат Ҳукуматининг маориф соҳасини қўллаб-қувватлаш, маориф соҳасини ривожлантириш, таълим-тарбия даражаси ва сифатини яхшилаш, болаларни таълим билан қамраб олиш тўғрисидаги ташаббуслари, давлат ва Ҳукумат раҳбариятининг ўқувчилар билим ҳамда маданиятларини ошириш ва уларни замонавий билимлар билан таништиришга ғамхўрликлари борасида қизиқарли нарсаларни сўзлаб берди.\nДавлат бошлиғи ўқувчиларни хорижий тилларни ўрганиш, янги билимлар ва компютер дастурларини ўзлаштиришга ҳидоят қилди. Чунки, мамлакат Президентининг фикрича, хорижий тиллар ва компютерда ишлашни билиш замонавий дунё талабларидан ҳисобланади.\nБундан ташқари, Маориф ва илм вазирлигига компютер синфхоналарида компютерлар сонини ошириш ва улардан самарали фойдаланишни йўлга қўйиш топширилди.\nМамлакат Президенти Эмомали Раҳмон ўқувчилар билан суҳбатда Миллий тест марказини ташкил этиш зарурати борасида сўзлади. Олий ўқув юртларига кириш учун такомиллашган мактаб билими талаб этилиши қайд қилинди.\nДавлат бошлиғи ўқувчиларни Ватанни севиш, унинг қадриятларини асраш, давлат тили, тарихи, маданияти ва ўз қадимий тараққиётини эҳтиром этиш, ватанпарварлик ва ҳушёрликка чақирди.\nТаълим замонавий шароитлари билан танишувдан сўнг мамлакат Президенти мактаб майдонида шаҳар фаоллари, педагоглар ва ўқувчилар билан очиқ суҳбат ўтказди.\nЎз нутқи аввалида Давлат бошлиғи Роғун шаҳри 2-рақамли ўрта умумтаълим муассасаси ўқув биносининг очилишини мамлакат Президентининг шаҳар болаларига совғаси сифатида баҳолар экан, давлат ва Ҳукумат раҳбариятининг бу ташаббуси маориф соҳасини ривожлантириш ва шу йўл орқали болалар билиму маданиятлари даражасини юксалтириш мақсадида амалга оширилганини билдирди.\nРоғун шаҳридаги 2-рақамли ўрта умумтаълим муассасаси очилиш маросимидан сўнг Тожикистон Республикаси Президенти Эмомали Раҳмон шаҳар марказида Марказий қурилиш лабораторияси фаолиятини бошлаб берди.\nМамлакат Президенти қурилиш материаллари сифати ва аср иншооти Роғун ГЭСи қайта тикланиши, қурилиши ва монтажлаш ишларини биринчи кундан назорат этиш учун мазкур лаборатория қурилиши зарурати ҳақида тўхталиб ўтди.\nРоғун ГЭСи қошида халқаро стандартларга жавоб берадиган замонавий ускуналар билан жиҳозлантирилган мустақил қурилиш лабораторияси бунёд этилиши керак эди. Мана энди, Давлат бошлиғи Эмомали Раҳмоннинг бевосита топшириғи ва қўллаб-қувватлаши билан мутахассисларнинг фикрича, тенги Марказий Осиёда бўлмаган замонавий лаборатория қурилди ва фойдаланишга топширилди.\nЛаборатория бешта бўлим ва алоҳида секторлар, жумладан, металлар экспертизаси бўлими, геотехник назорат бўлими, химия бўлими, спектр экспертизаси сектори, бетонлар бўлими ва цемент физик-механик хусусияти экспертизаси бўлимидан ташкил топган.\nМазкур марказда 140 нафардан зиёд мутахассис фаолият юритиб, уларнинг аксарияти олий маълумотга эга.\nЛабораторияга келиб тушадиган ҳар бир қурилиш материали мутахассислар томонидан диққат билан текширилиб, камёб ускуналар ва аппаратлар орқали экспертизадан ўтказилади ва шундан кейингина қурилиш ишларида фойдаланиш учун ижозат берилади. Бу халқнинг гидроэлектростанция ва унинг тўғони мустаҳкамлигига ишончини тўлиқ мустаҳкамлайди.\nДавлат бошлиғи лаборатория бўлимлари билан танишуви чоғида мамлакат Президентининг бундай ноёб ва халқаро стандартларга жавоб берувчи замонавий ускуналар билан жиҳозлантирилган лаборатория ташкил этиш билан боғлиқ топшириқ ва кўрсатмаларини ижро этиш мақсадида Роғун ГЭСи очиқ ҳиссадорлик жамияти ишчилари ва мутахассислари жаҳон илғор тажрибасини ўрганишгани, Германия, Россия, Хитой, Эрон ва Италия каби мамлакатларга боришиб, камёб ускуналарни харид қилганликлари маълум қилинди.\nЛаборатория ишчилари ва мутахассислари мамлакат Президенти билан суҳбатда Давлат бошлиғининг ҳар бир маслаҳат ва тавсияларини эсда тутиб, уларга амал қилаётганликларини таъкидлашди. Давлат бошлиғи Роғун шаҳрига уюштирган сафарлари давомида ҳар бир қурувчи мазкур тақдирсоз иншоот қурилишида иш сифатига алоҳида эътибор қаратиши кераклигини қайд қилади.\nРоғун ГЭСи очиқ ҳиссадорлик жамияти Марказий қурилиш лабораторияси учун Германия, Италия, Швейцария, Россия, Япония ва Эрондан илғор меъёрларга жавоб берувчи 500 та ускуна, асбоблар, пробиркалар ва лаборатория учун зарур материаллар харид қилинган. Мазкур ускуналардан тўғри фойдаланиш учун мутахассислар, асосан, ёшлар мамлакат ташқарисида махсус ўқув курслардан ўтишиб, касбий сертификат олишди.\nМарказий қурилиш лаборатория фаолияти билан танишиш чоғида мамлакат Президенти Эмомали Раҳмон ишчилар ва мутахассисларни бундай лаборатория очилиши муносабати билан табриклаб, уларни ҳалол меҳнат қилиш ва ўз вазифаларини виждонан адо этишга даъват қилди.\nДавлат бошлиғи Роғун ГЭСининг тожик халқи учун муҳимлигини ҳисобга олган ҳолда, олдинга қўйилган вазифалар виждонан ва юксак масъулият билан ижро этилиши кераклигини яна бир марта қайд қилиб ўтди.\nЛаборатория мутахассисларининг мазкур хизматлари ҳар доим давлат ва Ҳукумат раҳбариятининг диққат марказида бўлиб, ҳар бир эзгу иш тегишлича тақдирланади.\nЛаборатория мутахассислари ҳам ўз навбатида мамлакат Президентига бундай совғани етказишдаги эътибори, яъни замонавий лаборатория учун миннатдорчилик билдиришди.\nРоғун шаҳрига сафари доирасида мамлакат Президенти Эмомали Раҳмон қайта тиклаш ишларининг бориши билан танишиш ва Роғун ГЭСи қурувчилари билан мулоқотда бўлиш учун мазкур иншоот қурилиш участкасига ташриф буюрди.\nМамлакат Президенти қурилаётган гидроэлектростанциянинг ер ости ва ер усти асосий иншоотлари билан танишди.\nҚайта тиклаш ишларининг яхши сифати, қурилишнинг давом этаётгани, мазкур иншоот юқори яратувчанлик руҳи Давлат бошлиғининг ҳар бир қурилиш ишларини сифатли охирига етказиш билан боғлиқ топшириғу кўрсатмаларига риоя қилинаётганлигидан гувоҳлик беради.\nТаъкидлаш жоизки, Давлат бошлиғининг мазкур сафари гидроэлектростанция қурилиши участкасига аввалги сафарлари давоми бўлиб, улар доирасида мамлакат Президенти иншоотнинг кўп сонли ишчилари ва мутахассислари билан суҳбат ўтказганди.\nДавлат бошлиғи Эмомали Раҳмон: «Бу тақдирсоз иншоотнинг ҳар бир қурувчиси Роғун ГЭСи юз йилларга мўлжалланганини ва ишлар сифати бу юксак мақсадларга мувофиқ келиши кераклигини яхши англаб етиши муҳим»,- дея яна бир бор қайд қилди.\nМамлакат Президенти, шунингдек, Роғун ГЭСи асрлар давомида Тожикистон ва бутун минтақа халқига хизмат қилиши, одамларга зиён эмас, фақат фойда келтириши кераклигини қайд қилиб ўтди.\nТожикистон Республикаси Президенти Эмомали Раҳмонга Роғун ГЭСи очиқ ҳиссадорлик жамияти буюртмачи сифатида иншоот қурилиш-қайта тиклаш ишлари назорати ва таъминланишини лойиҳавий материаллар асосида амалга ошириши ҳамда пудратчи ва субпудратчилар билан ҳамкорликларни зарур даражада йўлга қўйгани маълум қилинди.\nРоғун ГЭСида қурилиш-монтажлаш ишлари, таъмирлаш ва қайта тиклаш гидроэлектростанция биринчи навбатини сифатли ва Бутунжаҳон банки экспертлари тавсияларига мувофиқ тарзда ишга тушириш тақвимий режаси бўйича амалга оширилмоқда.\nРоғун шаҳрига сафарининг иккинчи кунида Давлат бошлиғи Эмомали Раҳмон Роғун ГЭСининг бошқа участкалари, жумладан, назорат майдонлари, транспорт ва қурилиш туннеллари, сув ташловчи коллекторлар, трансформатор заллари, йўловчилар туннели, агрегат зали ва кабел туннелида ишларнинг бориши билан батафсил танишди.\nБугунги техника ва ускуналар тўғон қурилишини бошлаш ва гидроэлектростанция биринчи навбатини ишга тушириш учун етарли эканлиги таъкидланди.\nТўғон қурилишини бошлаш учун 2015 йилнинг 1 июлигача сув остида қоладиган минтақадан 30 миллион 700 минг куб метр тош ва шағал келтирилиб, захира қилингани, тайёргарлик ишлари давом этаётгани қайд қилинди.\nМамлакат Президенти Эмомали Раҳмон, шунингдек, ишчилар дам олиш шароитлари, ошхона, тиббиёт нуқтаси ва бошқалар билан қизиқиб, шароитларни янада яхшилаш учун масъул шахсларга қўшимча топшириқлар берди.\nГидроэлектростанция ишчилари ва мутахассислари иншоотда ишларни тезлаштириш, тақвим режасини ўз вақтида ижро этиш, ишларни бажариш технологиялари ва амалдаги меъёрлар талабларига риоя этиш, қурилиш ишлари сифатини текшириб бориш назорат остида эканлигини билдиришди.\nМамлакат Президенти Эмомали Раҳмоннинг танишув жараёнида барча участкалардаги ишлар сифатли, халқаро стандартлар ва Бутунжаҳон банкининг нуфузли экспертлари тавсиялари асосида яратувчанлик юқори туйғуси билан ижро этилаётгани маълум бўлди.\nБугун: 19-01-2020 04:59:03


23 апрел 2021, Тошкент вақти: 14:25\nШвеция прокуратурасида Жуковский 2011-2012 йилларда Швецияга бир неча марта сафар қилганини исботловчи далиллар бор\nОбид қори Назаровга суиқасдни амалга оширганликда гумонланаётган Ўзбекистон фуқароси Юрий Жуковскийнинг хотини Швеция суд идораларига мурожаат қилиб, эрининг қаерда сақланаётганини очиқлаш ва у билан боғланиш имконини беришни талаб қилди. 4 сентябрь куни швед судига юборган электрон мактубида Светлана Калужская, акс ҳолда халқаро идораларга мурожаат қилиш билан таҳдид қилган. Калужская хоним Озодликнинг Жуковский 2011-2012 йилларда нима мақсадда Швецияга бир неча марта сафар қилгани тўғрисидаги саволларини жавобсиз қолдирди.\nЮрий Жуковскийнинг хотини номидан 4 сентябрь куни Швеция судига жўнатилган электрон мактуб инглиз ва немис тилларида ёзилган. Мактубдаги грамматик хатолардан уни ёзишда интернет таржимондан фойдаланилганини англаш мумкин.\nМактубдаги грамматик хатолардан уни ёзишда интернет таржимондан фойдаланилганини англаш мумкин\nЎзини “Юрий Григорьевич Жуковскийнинг хотини Светлана Калужская”, деб таништирган мактуб муаллифи эрининг “Обид қори Назаров ҳаётига суиқасд қилганликда айбланаётгани”дан хабари борлигини ёзган.\n“Унинг қаерда сақланаётгани тўғрисида менга маълум қилишингизни ва у билан гаплаша олишим учун, унга мен билан алоқага чиқиш имконини беришингизни талаб қиламан. Унинг суди очиқ кўрилиб чиқилишини талаб қиламан, акс ҳолда бу жараённинг жамоатчиликка ошкор этилиши талаби билан халқаро ҳуқуқ идораларига мурожаат қиламан. Ўз ҳуқуқларимини биламан”, дейилади мактубда.\nОзодлик Светлана Калужскаяга электрон почта орақали бир неча савол билан муроажаат қилди. Калужская хоним Озодликнинг Швеция расмийларига мурожаат қилиш таклифини рад этди.\n“Мен сизга бир нарсани айтаман, буни кенг жамоатчиликка етказишингизни истар эдим:\nМЕНИНГ ЭРИМ ҲЕЧ ҚАЧОН ЎЗБЕКИСТОН ДАВЛАТ ТУЗИЛМАЛАРИГА АЛОҚАДОР БЎЛМАГАН!!! Боз устига, у 2011 йилда фуқаролигидан воз кечиш тўғрисида ҳужжатларни топширган” дея билдирди ўзини Жуковскийнинг хотини, деб тарништирган Калужская.\n2012 йилда Обид қори Назаровга қарата ўқ узганликда гумонланаётган Ўзбекистон фуқароси Юрий Жуковский ўтган ойда Россиядан Швецияга экстрадиция қилинди.\nСуиқасдни тергов қилаётган Швеция прокуратураси терговчиси Кристер Петерсон 4 сентябрь куни Озодликка берган интервьюсида гумонланувчига Европа Иттифоқи визаси берилиши илтимоси билан Тошкентнинг “Пахтакор” футбол клуби бош директори Рустам Кўпайсинов исмли шахс номидан расмий сўровнома ёзилган, дея билдирди.\n- Жаноб Жуковский Ўзбекистон фуқароси бўлгани боис Европа Иттифоқига келиш учун виза олиши керак бўлган. Биз унинг 2011 йил куз ойларида икки марта ЕИ визасига ариза топширганини аниқлашга муваффақ бўлдик. Аризаларда у “Пахтакор” футбол клуби маъмури лавозимида ишлашини билдирган. Қўлимизда виза тақдим этилиши илтимос қилинган хатлар бор. Бу хатларга “Пахтакор” командасининг бош директори Рустам Кўпайсинов имзо қўйган. Бу хатда у (Рустам Кўпайснов-таҳр.) Жуковский “Пахтакор” футбол клубида маъмур бўлиб ишлаши ва Европа Иттифоқига сафардан мақсади у ердаги футбол клубларидан бирига бориш, деб ёзган, дея таъкидлади прокурор Петерсон.\nУнинг айтишича, расмий сўровномада Жуковскийнинг Эстониядаги футбол клубига тажриба алмашиш учун бориши ёзилган. Лекин Европа Иттифоқи ҳудудида бемалол ҳаракатланиш ҳуқуқини берадиган Шенген визасини олган гумонланувчи Эстонияга бориш ўрнига, Швецияга келган, дея давом этади терговчи.\n- Биз бу футбол клуби билан боғландик. Ҳақиқатан, бу клубдан фалончи келса бўладими, деб сўрашган. Лекин у (Жуковский-таҳр.) келмаган. Аслида эса, у Эстониядаги футбол клубига бориш керак бўлган вақт давомида Швецияда бўлганини аниқладик, дея билдирди терговчи.\nКристер Петерсон ёлланган қотил, деб кўрилаётган Жуковский “Пахтакор” клубида ишлаганини тасдиқлаб беришни сўраб, Ўзбекистон расмийлари ва “Пахтакор” клуби бош директори Рустам Кўпайсиновнинг ўзига мурожаат қилгани, лекин жавоб олмаганини ҳам билдирди Озодлик радиосига.\nСветлана Калужская Озодликнинг “эрингиз Юрий Жуковский “Пахтакор” клубида ишлаганини тасдаиқлай оласизми? У 2011-2012 йилларда Швецияга нима мақсадда борган?” деган саволларига жавоб беришдан ҳам бош тортди.\nОзодлик 4 сентябрь куни Юрий Жуковскийга Шенген визаси берилиши илтимоси билан расмий сўровномага имзо чеккан “Пахтакор” клуби бош директори Рустам Кўпайсинов билан боғланди.\nОзодлик билан микрофонсиз суҳбатда Кўпайсинов Швеция прокуратурасидан электрон мактуб олганини тасдиқлаб, бу ҳақда “керакли одамларга хабар қилдим. Мен сиз билан бу ҳақда гаплашадиган ваколатим йўқ”, дея таъкидлади.


ЎЗБЕКИСТОН РЕСПУБЛИКАСИ ОЛИЙ СУДИСАРОБНИ ҚУВЛАБ… from\nИнсон жисмига гард қўнса, уни бир зумдаёқ ювиб тозалаш мумкин. Аммо қалбни безовта қилган доғни ювиш анча мушкулдир. Тан жароҳати тиббий муолажалар кўмагида бир кунмас, бир кун албатта, тузалади, аммо руҳий жароҳатни даволаш амри маҳол. Энг ёмони, унинг касри бошқаларга ҳам азоб беради.\nБоғотлик Дониёр Абдуллаев ҳам шундай бехосият «дард»га чалинди: сароб ўй-хаёллар бу ёш йигитнинг оромини ўғирлади. Унинг исканжасига тушиб, дилини жароҳатлади. Аслида алифни калтак деса-да, диний илмда ўзини пешводай тутди.\nҲайриятки, виждони бор экан, кейинчалик барини тан олди. Маълум бўлишича, диний ақидалар аслида унинг етти ухласа-да, тушига кирмаган. Бари 2015 йил отаси билан Россия Федерация-сининг Нижний Новгород шаҳрига ишлагани борганидан сўнг рўй берган.\nДаставвал савдо-сотиқ юмушлари билан шуғулланган, қурилиш жабҳасида ҳам ишлаган. Кейинчалик эса, ўзини сар¬ҳадсиз интернет домига ташлаган. Ушбу олам воқеаларини кузатаркан, диний таълим ва даъватга оид ёт қарашлар таъсирига тушиб қолган.\nБу сингари фаҳми суст, ишонувчан кимсаларнинг табиати диний бузғунчилик оқими «пешво»ларига яхши маълум. Улар томонидан чексиз-чегарасиз интернет дунёси саҳифаларига жойланган ёт исломий қарашлар, ғоя, даъват, маъруза ва чақириқлар, аудио ва видео тасвирлар айнан шу янглиғ иймони суст кимсаларни тўғ¬ри йўлдан оздиришга қаратилган.\nДониёр ушбу мазмундаги сафсаталарни аввалига ўзи ўқиб-ўрганди, сўнгра чор-атрофдагиларга ҳам оқизмай-томизмай етказиш режасини тузди. Судда тан олиб айтдики, Россия Федерациясида ўтган бир неча йиллик ҳаёти диний ақидапарсатликка дахлдор воқеалар, даъват ва ундовлардан йироқ кечмаган. 2018 йилга келиб, мўмин-мусулмонлар оламида фитна қўзғовчи даъват ва маърузалари билан интернетнинг бузғунчи саҳифаларига аллақачон уя қуриб олган Абдуллоҳ домла, Маҳмуд Абдулмўмин сингари бузғунчи кимсаларнинг ундов ва чақириқларини тинглаш, ёд олиш билан кифояланмай уларни узоқ-яқиндаги таниш-билишларига тарқатишга ҳам киришган.\nБу борадаги қилмишларини кейинчалик ўз жонажон эли — Хоразм воҳасига қайтганидан сўнг яна давом эттирган. Ҳатто ақида ўрганишга қаратилган диний машғулотлар уюштиришдан ҳам тап тортмаган. Бевосита учрашувлар, юзма-юз суҳбатлар, мулоқотлар ҳамда уяли телефон орқали учирма қилган тасвирлар, даъват ва маърузалар эса, тезора яқин-йироқдаги танишлар, тенгқурлар, ҳатто ўз туғишган синглиси ва опасининг қалбини ҳам забт этган. Дониёр ва унга ҳамтовоқ бўлмиш «пешво»ларнинг фикрича, ислом таълимоти битта, аммо унга нисбатан қарашлар иккита эмиш. Бошқача айтганда, жаҳон саҳнидаги бир ҳовуч бузғунчилар ушбу таълимотнинг бир буржи, уларга қа¬рама-қарши тарафдаги неча юз миллион мў¬мин-мусулмонлар эса, иккинчи буржини ташкил этишади ва озчиликдан иборат бузғунчилар ўзларидан чандон ҳисса кўп диндошларни ўз измига юргизмоқлари даркор ва бу ишни даъват, чақириқлардан ҳам кўра, жиҳод, яъни қирғинбарот урушлар, босқинлар, таъқиб, таҳдид ва тазйиқларга суянган ҳолда амалга ошириш зарур эмиш.\nТаассуф. Дониёр бу борадаги қилмишларини баттар авж олдирди.\nИнтернет маконида даъватчилик учун махсус «Йилдирим Боязид» профилини очди. Унга Маҳмуд Абдулмўминнинг 20 дан зиёд қўлланмалари, Абдуллоҳ исмли кимсанинг экстремис¬тик руҳдаги маърузаларини жой¬лади. Жойлабгина қолмай, одамлар орасида фитна ва фисқу-фасод қўзғовчи тарғибот-ташвиқот воситаларини ўзининг ўнларча танишлари, қариндош ва маслакдошлари ҳукмига ҳам мунтазам ҳавола этиб борди. Бу билан ҳам чекланмай, иғво-бўҳтон тарқатувчи, бузғунчиликка етакловчи бир қанча сайтлар, профил ва саҳифалар орқали турли «даъват»лар, овоз¬ли ва тасвирли материалларни йиғиш, уларни ўз мобил телефони ва флешкарталар хотирасига жойлаш, ўз нав¬батида, танишу нотаниш манзиллар бўйлаб тар¬қатиш ҳамда кўнгли диний ақидапарастликка мойил кимсаларни «овлаш», йиғиш ва турли бузғунчи сайт ҳам¬да саҳифаларга жалб этишда, айниқса, кўп жонбозлик кўрсатди. Шундай кунларнинг бирида, аниқроғи, 2019 йилнинг август ойида Украина давлатидан шум хабар келди. Маълум бўлишича, бузғунчилар раҳнамоси Абдулмўмин ушбу мамлакат ҳуқуқ-тартибот идоралари томонидан қўл¬га олинибди. Дониёр ва унинг мазкур мамлакатдаги шериклари катта таҳлика остида уни қай йўл билан бўл¬масин, озодликка чиқариш чораларини излашди. Бу қабиҳ ният йў¬¬ли¬даги ҳаракатларни фаол бошлаб, бир қатор амалий ҳаракатлар, даъват ва ундов тадбирларини амалга оширишди. Бу ҳаракатда Дониёр янада фаоллик кўрсатади. Қўлга тушган бузғунчи раҳнамо «даъватчи»нинг инонган халоскори сифатида намоён бўлди. Шу аснода иғво тарқатувчи «Путник-путник» сайтини излаб топди ва тезда унинг «ишчан дастё¬ри»га айланди. Ислом дунёсини ларзонга солиш, одамлар орасида қўр-қув ва таҳлика уйғотиш, шу йўл билан Ўзбекистон ва жаҳоннинг бошқа минтақаларида парокандалик вазиятини юзага келтиришдан иборат хатарли ҳаракатни бу жараёнда ҳам сусайтирмади, даъват амалларини узлуксиз уюштириб борди. Дониёрнинг яқин танишлари, синфдошлари: Достон Қутлимуродов, Жаҳонгир Ботиров, Баҳодир Омонов, Маҳмуджон Рўзиматов, Шуҳрат Жуманазаров, Нуриддин Кенжаев, Неъмат Қурбонниёзов, Шерали Султонов, Ғуломжон Болтаев, Фарруҳ Йўлдошев сингари ўнларча кишининг онгини заҳарлашга қаратилган уринишлар ана шу жараёнда амалга оширилди.\nАлбатта, бу сингари ҳо¬лат¬ларнинг бари мустақил Ўзбе¬кис¬тонимиз қонунчилигига зид ҳолат ва унга кўра, одамлар онгини турли ножоиз қарашлар, ғоя¬лар, даъват, маъруза ва тар¬ғибот-ташвиқотнинг бошқа воситалари орқали заҳарлашга йўл қўйилмайди. Элни саросимага солувчи, парокандаликка йўл очувчи, кишиларнинг хоҳиш-иродаси, эрки ва эркинлигини поймол этувчи қилмишлар қат¬тиқ қораланади.\nБундай ҳаракатлар юртимиз конституциявий тузумига тажовуз, жамоат хавфсизлиги ва жамият тартибига таҳдид солувчи материалларни тайёрлаш ёки тарқатишга қаратилган жиддий жиноий қилмиш сифатида баҳоланади. Бу янглиғ қилғиликни яшириш, сир сақлаш, хас¬пўш¬лашнинг эса, иложи йўқ. У бир кунмас, бир кун ошкор бўлади ва тажовузкорни ўз жирканч қилмишининг қи¬дир¬ми¬ши томон етаклайди.\nЮртимиздаги ҳуқуқ-тартибот идоралари шу йил баҳор чоғи 1995 йил Боғот туманининг Миришкор қишлоғида туғилган Дониёр Абдуллаевнинг ақидапа¬раст¬ликдан иборат бир неча йиллик қилмишига чек қўйишди. Ўтган вақт мобайнида юз бер¬ган ножўя қилмишларнинг барча тафсилоти эса, суд ва тергов жараёнида ойдинлашди.\nАйбланувчи Жиноят кодексининг Ўзбекистон Республикаси конституциявий тузумига тажовуз қи¬лишга доир қилмишни назарда тутувчи 159-моддаси 1-қисми (тузумга қарши даъват қилиш, шундай мазмундаги материалларни тайёрлаш, тарқатиш), жамоат хавфсизлиги ва жамият тартибига таҳдид солиш билан боғлиқ хатти-ҳаракатларга оид 244-1-моддаси 1- ва 3-қисми «г» банди бўйича жавобгарликка тортилди. Суд ушбу айб¬ни эътироф эт¬са-да, муаяйн модданинг бир йўла 2 та банди, чунончи, 244-1-модданинг 1 ҳам¬да 3-қисмлари бўйича жазо та¬йинлаш масаласига бир мунча бошқача ёндашди. Кодекснинг жиноятлар мажмуига оид 33-моддасига амал қилди. Унга кўра, шахс содир этган қилмишда Жиноят кодекси айни бир моддасининг турли қисмларида назарда тутилган аломатлар мавжуд бўлса, у ушбу модданинг оғирроқ жазо белгиланган қисми бўйича жавобгарликка тортилади. Суд уш¬бу талабга риоя этар экан, айбланувчи ўз қилмишига тўлиқ иқ¬рорлиги, қилмишларидан пушаймонлиги, эндиликда хатти-ҳаракатлари оқибатини чуқур англаб етгани, ёшлиги, ҳали ои¬ла қу¬ришга ҳам улгурмагани, ҳаётнинг тўғри ва равон йўллари томон интилаётганини инобатга олиб, унга нисбатан ко¬декс¬нинг енгилроқ жазо тайинлашни назарда тутувчи 57-моддасини татбиқ қилишни мақсадга мувофиқ, деб ҳисоблади ва 3 йилу 6 ой муддатга озодликни чеклаш жазосига ҳукм қилди.\nИнсон — ўткир ақлу-идрок, юксак фаросат соҳиби сифатида моддий борлиқ ҳамда саробий манзара орасидаги тафовутни дарҳол пайқамоғи даркор. Зеро, ўзини ақл-ҳуш эгаси санаган ки¬ши зинҳор саробни қувлаб умр ўтказмайди. У бор-йўғи алдамчи, адаштирувчи, йўлдан тойдирувчи, ўзига тортувчи, мафтун этувчи оҳанрабосимон манзара эканлигини дарҳол англаб етади. Афсус, Дониёр буни вақтида ўз ақли-идроки-ла фаҳмлаб етолмади. Излагани сароб эканлигини унга адолатпарвар қонун эслатганидан сўнггина кўзи мошдай очилди. Яна бир жиҳат: у ҳали ёш. Демак, келажаги ҳа¬ли олдинда. Ҳур фикрли тенгдошлари қатори ёрқин истиқбол кутаяпти уни. У ана шу нурли саодат манзилини топа олармикан? Бизнингча, ба¬ри унинг ўзига боғлиқ. Би¬нобарин, эзгулик излаганлар — муродга, ёвузлик истаганлар эса, пушаймонлик кўчасига етишади. Буни унутмаслик даркор.\nХоразм вилоят суди судьяси,\nХозирда сайтда – 91:\nЯнгиликлар архиви Oyni tanlash May 2021 Aprel 2021 Mart 2021 Fevral 2021 Yanvar 2021 Dekabr 2020 Noyabr 2020 Oktabr 2020 Sentabr 2020 Avgust 2020 Iyul 2020 Iyun 2020 May 2020 Mart 2020 Fevral 2020 Yanvar 2020 Dekabr 2019 Noyabr 2019 Oktabr 2019 Sentabr 2019 Avgust 2019 Iyul 2019 Iyun 2019 May 2019 Aprel 2019 Mart 2019 Fevral 2019 Yanvar 2019 Mart 2018


ОНАЖОНИМ – ТАБИАТ – EkoPress\nЕр юзида экологик муаммоларнинг тобора глобал аҳамият касб этиб бораётганлиги натижасида сўнгги йилларда атроф-муҳит муҳофазаси, экологик маданият, экологик таълим-тарбия, экологик маърифат масалаларига жиддий эътибор қаратилмоқда.\nҲар йилнинг 5 июни бутун дунё миқёсида атроф-муҳитни муҳофза қилиш куни сифатида нишонланади. Мазкур сана муносабати билан Бирлашган Миллатлар Ташкилоти бутун жаҳон ҳамжамияти эътиборини атроф-муҳитни муҳофаза қилиш муаммоларини бартараф этишга қаратган. 1972 йил 5 июнда Стокгольмда ўтказилган конференциянинг резолюциясига асосан қабул қилинган мазур сана боис ҳар бир инсон атроф-муҳит муҳофазаси учун ўз ҳиссасини қўшишга даъват этилади.\nБМТ маълумотларига кўра, ҳар йили ифлосланган ҳаводан нафас олиш натижасида 7 миллион нафарга яқин киши вафот этмоқда. Инсонларда астма ҳасталиги, болаларда ақлий ривожланишнинг сусайиши кузатилмоқда. Шундай экан ҳар биримизнинг асосий вазифаларимиздан бири – табиат ва табиий ресурслардан оқилона фойдаланишдан иборат. Янги ва барқарор усулларни тадбиқ этиб келажак авлод учун уларни муҳофаза қилиш ва сақлашни таъминлашга қаратилган зарур шарт-шароитларни яратишдир.\nАслида она табиатдаги барча неъматлардан фойдаланаётган инсоннинг ўзи ҳам табиатнинг бир бўлаги ҳисобланади. Тириклигимизнинг давомийлиги инсоният, ҳайвонот ва наботот оламининг тақдири, аввало теварак атрофнинг экологик жиҳатдан софлигига боғлиқ. Аммо, минг тааъссуфлар бўлсинки, бугунги кунда табиатдаги ана шу экологик мувозанат кун сайин бузилиб бормоқда. Эндиликда атроф – муҳит муҳофазаси ер, сув, ҳаво, ўсимликлар ва ҳайвонлар дунёсини асраб-авайлаш, уларнинг йўқолиб кетишига йўл қўймасдан келгуси авлодга етказиш бутун дунё аҳлини ташвишга солаётган глобал масалага айланди.\nХўш, бугунги кунда инсоннинг табиатга муносабати қай аҳволда?\nБиргина транспорт воситаси, енгил автомобиль 1000 километр юрганда чиққан ис гази бир кишининг бир йиллик кислородини ютади. Корхонанинг атроф-муҳитга чиқараётган заҳарли газлари таъсирида ҳаво софлиги бузилиши, шунингдек кислотали газлар, тутунлар таъсирида атмосфера ҳавосига ниҳоят катта даражада зарар етказилади.\nИнсонлар ўзларига сувсиз, ҳавосиз қанча яшаш мумкинлигини савол қилиб берсалар ва озгина тоза ҳаводан нафас олмай кўришса жавоб топишга кўп вақт кетмайди. Шундай экан, ҳаёт учун зарур бўлган атмосфера қобиғини тоза сақланиши барчанинг асосий вазифаси эканлигини унутмаслик лозим.\nНаманган вилояти ташкилоти\nPrevious СУВ – ҲАЁТ МАНБАИ\nNext МАҲАЛЛАДА ЭКОЛОГИК ТАРБИЯ


Сайлов ёки сиёсатда ўзгариш бор(ми?) - zarnews.uz\nСайлов ёки сиёсатда ўзгариш бор(ми?)\n24 октябрь куни Ўзбекистон Республикаси Президенти сайлови ўтказилади. Айни кунларда ушбу жараёнга жиддий тайёргарлик кўрилмоқда. Бу борада аҳолида, кузатувчиларда турли саволлар туғилиши табиий. Биз ҳам ўзимизни қизиқтирган айрим саволларга жавоб олиш мақсадида 7-Самарқанд округ сайлов комиссияси раиси Фармон Тошев билан суҳбатлашдик.\n- Фармон Исҳоқович, бу гал ҳам Ўзбекистон Республикаси Президенти сайловини ўтказувчи 7-Самарқанд округ сайлов комиссияси раислигини эгалладингиз. Сайловларда “суяги қотган” инсон сифатида ушбу вазифанинг оғирликлари ҳақида гапириб берсангиз.\n- Аввало, саволни тўғрилаб кетсам, округ сайлов комиссияси раислиги эгалланмайди. Халқ депутатлари вилоят Кенгаши депутатлари томонидан тавсия этилиб, Марказий савлов комиссияси қарори билан тайинланади.\nВазифа оғирлиги ҳақида гап кетганда бир сўз билан “йўқ”, деб жавоб беришим мумкин. Лекин айрим маълумотларни келтириб ўтишни лозим, деб биламан. Негаки, илгари жараённи ташкил этишга жалб қилинганлар жамоатчилик асосида фаолият юритарди. Энди участка, округ сайлов комиссиялари аъзоларига тегишли тартибда ҳақ тўланяпти.\nҚолаверса, илгари сайлов қутисини ким ўрнатади, тарқатма материаллар қачон бўлади, ким беради, деган турли муаммоли масалалар кўп эди. Хабарингиз бўлса, 2019 йилги депутатлик сайловларида ҳам участка сайлов комиссиялари аъзолари фойдаланадиган оддий ручка-қоғоздан тортиб, уларнинг овқатланишигача барча масалаларга Марказий сайлов комиссияси томонидан зарур маблағ ажратилди.\nОктябрь ойида ўтадиган Президент сайловида ҳам ташкилий, молиявий, ҳуқуқий ва бошқа бирор жабҳада муаммога ўрин қолдирилмаган. Участка ва округ сайлов комиссиялари аъзолари белгиланган муддат давомида семинар-тренингларда иштирок этгани фаолиятимизни қонун доирасида, белгиланган талаб даражасида ташкил этишда муҳим аҳамият касб этмоқда.\n- Айрим хориж ОАВларида Ўзбекистонда мухолифат йўқ деган иддаолар айтилади. Сиз бунга қандай қарайсиз?\n- Аслида бу саволга жавоб бериш менинг ваколатим эмас, лекин саволга савол билан жавоб бермоқчиман. Қайси қонун ёки Конституциямизнинг қайси моддасида мухолифат бўлиши шарт, деган норма бор? Тўғри, фикрлар қарама-қаршилиги, мутлақ ғоя ўрнатилмаслиги белгиланган.\nМиллий энциклопедияда мухолифат бўлишнинг асосий талаблари сифатида ҳокимиятни бошқариш бўйича ўз дастурига, фаолиятининг ғоявий, мафкуравий асосига эга бўлиш; дастурини мафкуравий йўллар билан кенг жамоатчиликка етказиш; ўз электорати (сайловчилар доираси)га эга бўлиш, улар манфаатини кўзлаб қонун доирасида курашиш; ҳал қилиниши керак бўлган вазифаларни ечиш учун альтернатив (муқобил) йўлларни таклиф этиб, унинг тўғрилигини амалда исботлашга ҳаракат қилиш келтирилган.\nСаволингизда сиёсий мухолифат тўғрисида сўрамоқчи бўляпсизда, менимча. Юқорида айтганимдай юртимиздаги ҳар бир сиёсий партиянинг йўналиши, қарашлари ва позициялари ўзига хослиги саволга жавоб аслида. Чунки, улар бир-биридан фарқ қилади. Сиёсий партиялар мақсад, вазифаларини амалга оширишда бошқаларнинг манфаатларига зиён етказмасдан ҳокимият учун қонуний кураш олиб боряпти.\n- Энди сайловчиларнинг фаоллиги билан боғлиқ савол бермоқчиман. Негаки, жараённинг нечоғлик қонуний эканлигида фуқароларнинг овоз беришдаги иштироки ҳам муҳим аҳамиятга эга. Шундан келиб чиқиб, айтингчи, фуқароларнинг Президент сайловига қизиқиши, унда иштирок этишга хоҳиши қай даражада, деб ўйлайсиз?\n- Сайлов жараёнлари ҳақида сайловчиларни кенг хабардор қилиш, мақсадида роликлар, мақолалар, телерепортажлар тайёрланиб намойиш этиляпти. Қолаверса, Марказий сайлов комиссиясининг “Saylov-2021” веб-портали ишлаб турибди, “Saylov 2021” мобил иловаси яратилди. Умуман, жараёнлар доирасида барча оммавий ахборот воситалари орқали мингга яқин хабар, репортаж, таҳлилий мақола, интервью, блиц-тест ҳамда яна бошқа форматдаги кўплаб журналистик материллар эълон қилинган.\nБевосита саволга қайтадиган бўлсак, одамлар сайлов жараёнлари ҳақида нафақат оммавий ахборот воситалари, матбуот нашрлари, балки ижтимоий тармоқлар орқали ҳам хабардор бўлиб боряпти.


Италияда трактор орқали Путиннинг улкан сурати ҳосил қилинди\n07:49 / 05.07.2017\nСурат муаллифи ўз асарини Гамбургда ўтадиган "Катта йигирматалик" саммитига атаб яратди. Маълум қилинишича, саммит вақтида Путин ва АҚШ президенти Дональд Трампнинг учрашуви бўлиб ўтади. Ўтган йилги АҚШдаги президент сайловларида Гамбарин Трамп ва Хиллари Клинтоннинг шундай суратларини яратганди. Унинг бундай асарлари орасида Рим папаси Франциск сурати ҳам бор.\nРассомнинг айтишича, у улкан суратларни дастлабки ҳисоб-китобларсиз, фақатгина ўткир кўзлари ва тракторни бошқариш уқувига ишонибгина яратади. Бироқ фермер асарлари умри қисқагина. Бу эса Путин сурати бир неча кундан кейин ҳайдалиб ташланишини англатади.\nВладимир Путин трактор улкан сурат


ЮНУСОБОД ТУМАНИ ОТИНОЙИЛАРИ ТАШАККУРНОМАЛАР БИЛАН ТАҚДИРЛАНДИЛАР - Mehrob.uz\naccess_time11-март, 13:48 visibility255\nЎзбекистон мусулмонлари идорасининг жойлардаги вакилларининг хотин-қизлар масалалари бўйича ёрдамчилари - отинойилар томонидан аҳоли ўртасида ижтимоий ва маънавий барқарорликни таъминлаш, жамиятда аёлларнинг тутган ўрни ва мавқеи, аёллар ўртасида ҳуқуқбузарлик ва жиноятчиликларнинг олдини олиш бўйича турли тадбирлар ўтказилмоқда.\nКуни кеча “Мирза Юсуф” (Бодомзор) жоме масжиди биносида Тошкент шаҳар Юнусобод туман имом-хатибларининг аёл-қизлар масалалари бўйича ёрдамчилари - отин ойиларининг навбатдаги йиғилиши бўлиб ўтди.\nТадбирда Ўзбекистон Республикаси Конституциясининг 26 йиллиги муносабати билан Тошкент шаҳар ҳокимлиги ташаббуси билан Тошкент шаҳрида фаолият юритувчи отинойилар ўртасида “Энг фаол отинойи” кўрик танловини ўтказиш жорий қилинган эди. 2018 йил 13 декабрь кунли “Шайх Зайниддин” (Кўкча) жоме масжидида 13 нафар отинойи иштирок этиб, якуний хулосаларга кўра, 1-ўрин соҳибаси Юнусобод тумани ҳудуд отинойиси – Дилором Каримова, 2-ўрин соҳибаси Мирзо Улуғбек тумани ҳудуд отинойиси – Насиба Тўрахўжаева ва Шайхонтоҳур тумани ҳудуд отинойиси – Феруза Тошхўжаева, 3-ўрин соҳибаси Яккасарой тумани ҳудуд отинойиси – Сижоат Шарипова деб топилгани яна бир бор ёдга олинди.\nҒолибликни қўлга киритган отин ойини яна бир бор табриклаб бундай ютуқлар бардавом бўлиши айтиб ўтилди.\nОтин-аёл-қизлар ўқитувчиси, дин ва шариат билимдони, шунингдек аёллар ўртасидаги диний маросимларга бошчилик қиладиган, халқ орасида катта обрў-эътиборга сазовор бўлган кайвони аёллардир. Ҳатто “отин” сўзи маърифатпарвар аёлларни ҳурматлаб, исмига қўшиб ҳам айтилган. Улар Қуръони карим қироати, тафсир, пайғамбарлар тарихи, халқ оғзаки ижодини яхши билишган. Бугунги кунда отинойиларнинг вазифалари доираси жуда кенгайган. Улар нафақат диний билимлар эгаси, балки юртимизда кечаётган ижобий ўзгаришлар, иқтисодий, таълим ва бошқа соҳаларда олиб борилаётган ислоҳотлар, жамиятимиз маънавий, диний ҳаётида кечаётган ўзгаришларнинг фаол иштирокчисига айланиши лозимдир.\nИслом динида илм олиш фарз даражасига кўтарилган экан, бу ҳукм аёл-қизларга ҳам баробар вожиб экани назарда тутилган. Албатта, жамиятнинг ярмидан кўпи аёл-қизлардир. Улар фарзандлар тарбияси билан бевосита шуғулланадилар. Уларни илмсиз қолдириш дунёнинг келажаги бўлган фарзандларни илмга бепарво, гумроҳ қолдиришдир.\nЖаҳонга машҳур алломалар гўдакликларида қалбларига илмга муҳаббатни уйғотган инсон, маърифатли оналари бўлганлигини тарихий хақиқат сифатида ёзиб қолдирганлар.\nОтинойи номига муносиб бўлиш учун халқ ишончини оқлаши, маънавий ёрдамга муҳтож инсонларга ҳусни хулқда бўлиши, турли маросимларга борганда риё, манманлик ва таъмагирлик қилмаслиги керак. Отинойилар бир-бирини ҳурмат қилиши, турли масалаларда маслакдош бўлиб иш олиб боришлари лозимдир.\nЮнусобод туманидаги фаол отинойилардан Юнусобод туман бош отинойиси Шоира Умарова, ҳудуд отинойиларидан Марҳамат Расулова, Муҳтарам Мирҳакимова, Ҳалима Ҳошимова, Дилором Каримова, Муҳаббат Султонова, Зуҳра Тошходжаева, Мавлуда Умурзоқова, Нозима Турғунова, Муяссар Тулибаева, Хадича Зияева, Муборак Иногамова, Дилором Атахоноваларга илм зиёси бўлган китоблар тўплами ва “Юртимизда хотин-қизлар ўртасида олиб бораётган илмий-маърифий фаолияти, жамиятда аёл кишининг ўрни ва мавқеини тиклашга, ёш аёлларимизнинг Ватанимиз тарихи, бугуни ва эртаси олдидаги масъулиятини ошириш, ёш авлодни чинакам исломий ва миллий қадриятлар руҳида тарбиялашга қўшган салмоқли ҳиссаси учун” Юнусобод туман имом-хатиблари номидан, туман бош имом-хатиби ва Mehrob.uz ижодий жамоаси номидан ТАШАККУРНОМАлар билан тақдирланди.\nМУҲАММАД Баҳодир "Кулол Қўрғон" жоме масжиди имом-ноиби


Ипохондрия қандай касаллик? » Тиббий психология – Расмий сайт\nЯнгиликлар » Янгиликлар » Ипохондрия қандай касаллик?\nИпохондрия қандай касаллик?\nИпохондрия – бу неврознинг энг инжиқ тури бўлиб, бундай шахслар жуда эзма, тез ва доимо хафа бўлиб юрадиган, ўзига ҳам, докторларга ҳам, яқинларига ҳам ишонмайдиган ва миясини бемаъни фикрлар чулғаб олган одамлардир. Улар «Мен ҳеч қачон тузалмайман», деб ўйлашади, олган даволаш муолажаларидан норози бўлиб юришади, қандайдир антиқа даволаш усулларини излашади ва уларни ўзида синаб ҳам кўришади. Доимий қўрқув (худди юрак тўхтаб қоладигандек), оғир касалликни ўзида излаш, ўлиб қолиш каби хаёллар уларнинг доимий ҳамроҳидир. Ипохондрияга чалинган беморнинг хаёл сурмаган куни йўқ: у кечаси хаёл билан ухлайди, эрталаб ҳам хаёллар билан уйғонади.\nҲамма гап шундаки, бу хаёллар фақат ўзининг дарди ёки кимдандир хафа бўлгани билан боғлиқ. Агар унинг қайсидир аъзосида касаллик белгилари аниқланса, уни ҳадеб ўйлайверади, даволаш натижасида бу касаллик ўтиб кетган бўлса ҳам қайта-қайта текширувлардан ўтаверади. Бундай шахслар врач қўйган ташхисга ва текширув натижаларига гумон билан қарашади. Улар тузалгунча ўзларининг яқинларини касал қилиб қўйишади. Айниқса, бундай шахсларнинг яқинлари, фарзандлари ундан кўп азият чекишади. Улар яқинларига «Мени яхши докторга кўрсатмаяпсизлар, дардимни ҳеч ким топа олмаяпти» каби шикоятлар билан арз қилиб юришади.\nИпохондрияга, кўпинча, аёллар мойил бўлишади. Агарда эркаклар ипохондрияга чалинса, уларнинг характери аёлсифат бўлиб қолади. Бу дунёда ипохондрияга қарши дори ишлаб чиқилмаган. Чунки ипохондрия касаллик эмас, балки хулқ-атворнинг ёмон бир кўринишидир. Агар бу сатрларни ўқиётган одамда ҳақиқатан ҳам ипохондрия бўлса, ушбу сатрларнинг ўзиёқ уни бу қийноқдан халос этиши табиий. Чунки ипохондрияга чалинган одам ўзида бўлаётган ҳолатнинг сир-асроридан воқиф бўлса, у албатта тузалиб кетади.\nҚўшилган: 15:35 / 14-04-2021 Ўқилди: 63\nХотира нима-ю, ақл нима?\nНЕВРОЗ – КАСАЛЛИКМИ ЁКИ ЁМОН ХАРАКТЕР?


Туркия Германияни «маданий ирқчилик»да айблади\n15:16 / 31.08.2016\nТуркиянинг Европа ишлари бўйича вазири Умар Челик Германиянинг Европа Комиссиясидаги вакили Гюнтер Эттингернинг баёнотига муносабат билдириб, уни «маданий ирқчилик», деб атади. Эттингер, Туркия Эрдўған даврида ЕИга аъзо бўлиши борасида шубҳа билдирган эди, деб хабар қилмоқда Anadolu агентлиги.\nХабарларга кўра, ЕИнинг рақамли иқтисодиёт ва жамият масалалари бўйича комиссари Гюнтер Эттингер Bild нашрига берган интервьюсида, Туркиянинг ЕИга аъзо бўлиш шартларидан бири Ражаб Тоййиб Эрдўғаннинг президентлик лавозимидан кетиши эканини билдирган эди.\n«Эҳтимол, бу масала Эрдўғандан кейин долзарб мавзуга айланар», — деб баёнот берган Эттингер.\nУ, шунингдек, яқин орада Туркияга визасиз тартиб жорий қилинмаслигини ҳам билдирган.\nИюль ойи охирларида, Европарламент Туркияга визасиз тартибни тақдим этишга қарши овоз бериши мумкинлиги айтилганди.\nТуркия ЕИ ирқчилик